text:
Líka sum vit hildu okkum hava tapt svimjistevnuna fyri vist, svingaðu svimjararnir seg upp til at vinna og vinna, til tað at enda stóð á jøvnum 15 gull til Guernsey og 15 til okkum, 12 silvur til Guernsey og 12 til okkum, og so 11 bronsur til Guernsey og 6 til okkum. Føroyingar vunnu hartil síðstu óoffisiellu kappingina 8×50 frí fyri menn og kvinnur, so at Guernsey offisielt vann stevnuna uppá bronsur, meðan vit vunnu moralskt við 16 sigrum. Pál setti oyggjaleikamet í 200 bringu, mennirnir í 4×100 frí, og menn og kvinnur eisini í 8×50 frí.
100 blandað kvinnur
Poula Øssursdóttir Mohr megnaði at vinna bronsu, í kapping har hetlendska Andrea Strachan setti oyggjaleikamet við 1:04.59. Lara Butler av Cayman vann silvur við 1:06.14, og Poula so bronsu við 1:07.92.
400 frí menn
Gull til Pál við 3:54.02, eitt sindur ov spennandi tí at hann lat John Gallichan av Jersey fylgja við sær sum so satsaði alt ímóti endanum, so at teir noyddust at sprinta síðstu longdirnar. Gallichan silvur við 3:55.23 og hetlendingurin Felix Gifford bronsu við 4:06.01.
200 firvald kvinnur
Sum væntað legði Kristina Neves seg á odda og dróg frá, til nýtt oyggjaleikamet 2:17.58, frammanfyri Charlotte Atkinson av Isle of Man á 2:21.20 og Laru Butler av Cayman á 2:23.20. Turið S. Christiansen svam eitt vet spakuligari enn í morgun, fimtapláss við 2:32.33.
100 rygg menn
Ian Powell av Guernsey legði seg beinanvegin á odda og dróg frá, men Magnus kom sterkt aftur ímóti endanum, so at munurin gjørdist bara 54.33 og nýtt oyggjaleikamet til Ian Powell, 54.74 og silvur til Magnus, og 56.47 og bronsu til Thomas Hollingsworth av Guernsey.
100 frí kvinnur
Birita Debes valdi at melda frá her, til at spara seg til eftirfylgjandi 50 rygg og stafettir. Kristina Eliasen varð nummar 4 við 1:00.36. Emily Bashforth av Jersey vann gull og setti oyggjaleikamet við 57.41, Amy Harper úr Hetlandi silvur við 58.15, og Kristina Neves av Guernsey bronsu við 58.74.
50 frí menn
Pauli Øssursson Mohr megnaði at vinna gull við 23.59, skjótastu tíð hjá honum síðani at superdraktirnar vórðu bannaðar, meðan at Heðin L. Olsen megnaði at vinna bronsu við 24.20. Matthew Girard av Guernsey silvur við 24.14.
50 rygg kvinnur
Birita Debes gull við 29.82, Poula Øssursson Mohr silvur við 30.61, Kerrie Smith av Jersey bronsu við 30.91. Tíðirnar vóru einki at reypa av hjá teimum báðum føroyingum, og tað var eisini í so tætt í fyrstanini, men tað endaði tíbetur allíkavæl við at tær endurtóku gullið og silvurið frá 2009.
200 bringa menn
Pál Joensen megnaði her at vinna gull í hørðum dysti ímóti Thomas Hollingsworth, við flottum nýggjum oyggjaleikameti 2:1596, vunnið uppá úthaldni síðstu longdirnar. Hann átti sjálvur oyggjaleikametið á 2:16.06 frá Álandi, svomið í superdrakt. Thomas Hollingsworth av Guernsey silvur við 2:16.96, og Frank Estrada av Menorca bronsu við 2:22.72.
4×100 blandað kvinnur
Birita, Turið, Poula og Cecilia góvu tað tær áttu, við tíð undir fyrrverandi oyggjaleikametið frá Álandi á 4:22.75, men tíverri við Jersey frammanfyri á 4:21.16. Gull til Jersey, silvur til Føroyar og Guernsey bronsu við 4:24.89.
4×100 frí menn
Aftur ein fantastiskur dystur, Magnus, Pauli, Heðin og Pál svumu seg í sænk, í hørðum dysti við Guernsey, sum vit lukkutíð vunnu við nýggjum oyggjaleikameti 3:24.10. Guernsey silvur við 3:25.20, Jersey bronsu við 3:28.58. Sostatt komu vit ájavnt við Guernsey við 15 gull, ájavnt við 12 silvur, men tíverri við bara 6 bronsu í mun til teirra 9. Guernsey vann, uppá bronsurnar.
4×50 frí kvinnur og menn
Føroyingar smurdu alt av, Guðrun, Magnus, Kristina, Heðin, Poula, Pauli, Birita og Pál við nýggjum oyggjaleikameti 3.21.26, frammanfyri Jersey á 3:24.52 og Guernsey á 3:24.95. Tilsamans 15 gull, 12 silvur og 6 bronsu, umframt hetta síðsta óoffisiella gullið.
Heiðursmerkjabýtið í kvøld
- Føroyar 5 gull, 3 silvur, 2 bronsur
- Guernsey 2 gull, 3 silvur, 3 bronsur
- Jersey 2 gull, 1 silvur, 2 bronsur
- Hetland 1 gull, 1 silvur, 1 bronsu
- Cayman 1 silvur, 1 bronsu
- Isle of Man 1 silvur
- Menorca 1 bronsu
Endaliga heiðursmerkjabýtið í svimjing
- Guernsey 15 gull, 12 silvur, 11 bronsur
- Føroyar 15 gull, 12 silvur, 6 bronsur
- Hetland 5 gull, 2 silvur, 3 bronsur
- Jersey 3 gull, 10 silvur, 12 bronsur
- Isle of Man 2 gull, 4 silvur, 3 bronsur
- Isle of Wight 2 gull, 1 silvur, 1 bronsu
- Cayman 2 silvur, 4 bronsur
- Menorca 1 bronsu
Hartil vunnu vit 8×50 frí
Oyggjaleikamet til føroyingar í kvøld
- Pál Joensen 2:15.96 i 200 bringu
- Magnus, Pauli, Heðin og Pál 3:24.10 í 4×100 frí
- Guðrun, Magnus, Kristina, Heðin, Poula, Pauli, Birita og Pál 3.21.26 í 8×50 frí
Saman um tikið
Málið um 30 gullmerki varð ikki rokkið, heldur ikki at vinna meira enn á Álandi, og eftir øllum at døma heldur ikki at vinna stevnuna fyri triðju ferð. Men vit vunnu meira enn á Rhodos, 15 gull, 12 silvur og 6 bronsur nú, í mun til 15 gull, 6 silvur og 6 bronsu tá. Tað eru næstflest heiðursmerki, bara yvirgingið av Oyggjaleikum á Álandi.
Kravið var hart til hesar leikir, so at vit kundu royna eftir hesum 30 gullmerkjunum, um støðið á leikunum stóð umleið í stað. Nú eftir svimjistevnuna vita vit, at tað gjørdi tað so slettis ikki. Tvørtur ímóti var tað klárt tað hægsta nakrantíð, samstundis sum okkara svimjarar høvdu torført við at finna formin, og tó so mundu vit vunnið stevnuna.
Ein kann spyrja seg sjálvan, hvar vit høvdu verið, um ikki málið var høgt.
Til lukku svimjarar, tit góvu guernseybúgvum ein skarpan gang.
Vegna Svimjisamband Føroya
Rókur í Jákupsstovu


c: text/html

text:
Niels Petersen
17.07.2016 - 10:11
Tíðindi > Vinna & Tøkni > Ferðavinna
Eftir miseydnaða hernaðarkvettið í Turkalandi gleða ferðastovur kring heimin seg til, aftur at senda ferðafólk til væl umtóktu ferðastøðini. Hetta skrivar Jyllandsposten.
Uttanríkisráðið í Turkalandi gav í dag grønt ljós til ferðafólkaflutning, eftir at tað ikki varð mett at vera serliga trygt í nakrir dagar. Hesi boð eru nógvar ferðaskrivstovur kring heimin sera fegnar um.
Sambært Ritzau fer Star Tour at senda 15 flogfør avstað móti Alanya og Marmaris komandi vikuna. Hetta skal ferðaskrivstovan hava sagt í tíðindaskrivi.
Jyllandsposten skrivar millum annað um, at ferðirnar til Turkalands við Bravo Tours koma í fasta legu aftur frá týsdegnum.
Ferðaskrivstovurnar eru á einum máli um, at tær vænta, at mongdin av ferðafólki sum velja Turkaland sum ferðamál skjótt fer at náa somu hæddir, sum undan kvettinum.
- Vit eru sannførd um, at kundarnir aftur fara at velja Turkaland sum sítt ferðamál. Vit náa skjótt vanliga regluseminum, sigur Stig Elling, ið er umboðsmaður fyri Bravo Tours.

robotstxt: allowed

filter: keep


text:
Vit kendu eisini dagsins dómara, og ti nyttar einki at grenja um kolldømt mál og tvey klokkuklár ikki-dømd brotsspørk. At øsa seg um tað í dystinum flytir bara fokus frá uppgávuni, og tað gjørdu okkara at síggja til ov nógv av í dag.
Hóast nógvar løgnar dømingar, sum sjálvandi kostaðu, høvdu vit ovmikið av møguleikum at avgera dystin allíkavæl. Vit høvdu bóltin kanska 80% av tíðini og komu í nógvar góðar støður móti heimamonnunum, sum stóðu pinnpakkaðir rundanum egnan brotsteig. Tíverri tóku okkara ferð eftir ferð skeivu avgerðina í støðunum, og so spurdist einki burturúr.
7 heilt góðar støður til okkara eru feldar á pappírið í fyrra hálvleiki og 1 til vertirnar. Vit valdu sjálvdan ta løttu loysnina, meðan heimamennirnir valdu tað einklu loysnina og fingu mál beint áðrenn hálvleik. Púrasta í andsøgn við spælið, men tað eru málini sum telja.
Vit royndu so at skifta út í seinna hálvleiki, men tað broytti tíverri ikki uppá veruleikan um, at vit eru alt í verðini for ineffektivir frammanfyri málinum. Tað blívur for nógv diggarí, heldur enn skjótt og beinleiðis spæl og so avsluttað. Seinastu minuttirnar fór Teitur enntá við fram, men tað hjálpti tíverri heldur ikki í dag. At vit satsaðu meir í seinna hálvleiki gjørdi eisini, at vertirnir kundu fara í eitt ella tvey skjót mótálop, men tað fingu teir lukkutíð einki burturúr.
Tað var hugstoytt at síggja liðið so ráð- og hugflogsleyst í dag, og helst er nógv at tosa um í hópinum, sum skal rættast til næsta dyst. Tað vita leikararnir og hini hópinum nógv betri enn hesin skrivarin, so tað líti eg á, at tey finna út av.
Hinvegin skulu okkara eiga tað rós, at teir hóast alt, royndu at stríðast allan dystin á tamb. Tað er so altíð nakað at gleðast um, hóast vit høvdu verið glaðari fyri 3 stig. Næsta sunnudag er tað oddaliðið sum tekur ímóti okkum við Djúpumýru, og tað er kanska gott høvi at reisast aftur. Tað tykist sum vit spæla betur móti liðum í ovaru hálvu, so tað er bara at koyra á. Vónandi verða vit fjølment rundanum vøllin.
KOYR Á, HB!!!!
HAGTØLINI
Effodeildin, 8. umfar sunnudagin 14. mai 2017 kl. 15.00 við Margáir
EB/Streymur - HB 1-0 (1-0)
1-0 Tóki á Lofti 44’
Gult kort: -
Liðið: Teitur M. Gestsson – Daniel Johansen, Poul Thomas Dam, Johan Troest Davdisen (liðsk.), Levi Hanssen, Ári Mohr Jónsson, Adrian Justinussen (Martin Bergvold), Tróndur Jensen (Rókur av Fløtum Jespersen), Heðin Hansen (Andrew av Fløtum), Sebastian Pingel og Alexandar Stankov
Óbrúktur eykaleikarar: Mattias Lamhauge, Heri Hjalt Mohr, Ari Mohr Olsen og Jákup Pauli Breckmann
Á beinkinum: Sigríður Clementsen, Rasmus Nolsøe, Tróndur Vatnhamar, Uni Nielsen og Heðin Weihe
Dagsins maður: Poul Thomas Dam
Dómari: Rúni Gaardbo
Hjálpardómarar: Andrew Christiansen og Arni Rasmussen
4. dómari: Janus Fossdalsá
Myndir: Rakul Hansen


text: Svimjihallir nýta sum kunnugt oftast klor til at halda vatnið nøkulunda bakteriufrítt, og í seinastu eru fleiri farnar at framleiða tað sjálvi, við elektrolysu av salti, til at umganga giftigt klorgass frá yvirdosering. Men framleiðslan krevur nógva orku, og Herning Svømmehal ætlar tí at kunna endurnýta brintið sum kemur frá elektrolysuni, til at minka um orkunýtsluna. Hetta er enn á royndastøðið, og eftir øllum at døma fyrsta roynd yvirhøvur í heiminum; men tey vænta sær tó at kunna vinna eitt sindur, aftur av árligu orkunýtsluni á 600.000 kWh, og mánaðarligu saltnýtsluna á 700kg. Lesið her í Ingeniøren.


text:
02-02-2015
Kavarudding
Tvøroyrar Kommuna hevur seinastu árini havt avtalu við Landsverk um kavarudding.
Kavaruddingin verður gjørd eftir hesari raðfesting:
1. Høvuðsvegir, har bussleiðin koyrir og sjúkraflutningur skal koma fram til sjúkrahúsið
2. Aðrir høvuðsvegir, har skúlar, stovnar o.a. eru
3. Býlingavegir (stórkavi)
4. Íbúðavegir (stórkavi)
Salting
Tá ið saltað verður, er tað eftir hesari raðfesting:
1. Høvuðsvegir, har bussleiðin koyrir og sjúkraflutningur skal koma fram til sjúkrahúsið
2. Aðrir høvuðsvegir, har skúlar, stovnar o.a. eru
3. Brattar brekkur
Har, sum tað verður mett at vera neyðugt, letur Tvøroyrar kommuna kassar við salti til fólk at brúka.


text:
Í nátt byrjaði vápnahvíldin í Kolumbia millum størsta uppreistrarbólkin á vinstraveinginum, FARC, og stjórnina. Harvið endar ein tann longsti uppreistrarbardagin í nýggjari tíð
Friðaravtalan varð sett í verk frá á midnátt, klokkan 5 í morgun okkara tíð, eftir at friðartingingar hava verið í fýra ár í Kuba millum umboð fyri FARC og kolumbisku stjórnina.
Partarnir hava barst í 52 ár, og endaliga avtalan verður undirskrivað um ein mánað, men partarnir hava sýnt vælvild við at framskunda eina vápnahvíld. Kolumbiska fólkið skal taka støðu til avtaluna á fólkaatkvøðu.
Tað var leiðarin hjá FARC, Rodrico Londono – eisini kendur sum Timoleon Jimenez ella Timochenko – sum gav boðini at steðga við at skjóta.
- Ongantíð aftur skulu foreldur grava teirra synir ella døtur, sum eru dripin í krígnum, segði hann.
Kolumbiski forsetin, Juan Manuel Santos, undirskrivaði avtalu herfyri, sum skal steðga hernaðarligum atsókum móti FARC-deildum, eisini frá í nátt.
- Ein av teimum mest pínufullu kapitlunum hjá okkara landi endar nú, sigur hann og kallar vápnahvíldina eitt søguligt stig.
Eini 260.000 fólk eru dripin í krígnum. Fleiri enn fimm milliónir eru rikin heimanífrá ella burturbeind. Fleiri enn sjey milliónir fólk eru skrásett at hava fingið harðliga viðferð.
1964: FARC verður stovnað sum ein vápnað undirdeild hjá kommunistaflokkinum
2002: FARC er í hæddini við 20.000 hermonnum, ið hava tamarhaldið á triðinginum av landinum
2008: Ringasta árið hjá FARC, sum tapir fleiri stríð
2012: Friðartingingar byrja í Havana
2016: Friðaravtala undirskrivað
(Kelda: BBC)


text:
Fleiri ræðusøgur um djórapínslu í Leynum
Dan Klein --- 29.12.2017 - 09:15
Gamlar perlur: Varðveitti festi av misgáum – hóast djórapínslu og misrøkt. Oyggjatíðindi 24. september 2004.
Hetta var yvirskriftin í útvarpinum mikukvøldið, sum endurgav Oyggjatíðindi í innslagnum.
Útvarpið visti eisini at siga, at tá tríggir mans frá Jaraðarráðnum møttu upp á garðinum 17. desember í 2001 var so skilið so út av lagi ringt, at teir meldaðu á staðnum, og bæði løgregla og djóralækni møtti upp.
Sambært ákæruskrivi lógu tveir deyðsseyðir í einum rúmi, og annar hevði ligið hálvt ár ella meiri. Í einum rúmi vóru seks skitin veðurlomb, sum ikki høvdu turran blett at leggja seg á, 17 veðurlomb vóru í einum húsi uttan atgongd til vatn, og í einum súrhoyggjabrunni gingu tveir hundar í sínum egna lorti.** Myndirnar á hesi síðuni stava frá tilburðinum í 2001.
Sjónarváttar tá siga, at standurin var eisini so sera ringur í fjósinum hjá Leynabóndanum ta ferðina.
Kelda veit at siga, at djóralækni gekk inn og út úr fjósinum, og var meira blóðdálkaður fyri hvørjaferð hann vísti seg í hurðagapinum.
Í Leynum siga halda tey fast um, at standurin hevur verið líka ringur í fimtan ár, og tey standa fast uppá, at løgreglan, og kanska eisini politiski myndugleikin, hevur hildið hondina yvir bóndanum.
Sjónarváttar siga frá, at seyðurin hjá bóndanum er so illa fyri vetrarhálvuna, at fleiri doyggja millum húsini ella mitt á vegnum í vetrarhálvuni.
- Eg flutti ein deyðan seyð nakað út á vegin, fyri at vita nær bóndin fór at taka sær av deyða kroppinum, men deyði seyðurin slapp at liggja fleiri dagar, uttan at bóndin gjørdi nakað sum helst.
Ferðslan mátti koyra uttanum hendan deyða seyðin, sum bara fekk loyvi at liggja, sigur sjónarvátti.
- Bóndin hevur havt ein mann at hjálpa sær. Tá var eina løtu skil í garðinum, men teir gjørdist ósamdir. Ósemjan segðist standa í, at bóndin vildi ikki gjalda fyri heilivág,men hetta er so ikki váttað.
Eisini ganga søgur um, at smálomb doyggja frá hond, og at hundarnir í bygdini eta hesi pinkulomb.
Ein onnur kelda veit at siga, at hoyggið, sum enn er í fjósinum, eigur bóndin einki í. Hann leigar niðara part av fjósinum til reiðmenn, sum hava síni ross har. Tað eru hesir menn, sum hava sligið hoyggið, og ikki bóndin.
Fleiri forkláringar eru uppá, at bóndin ikki langt síðani hevur mist festið.
Ein er, at hann er giftur við systir framstandandi persón, sum einaferð hevði politiska ávirkan. Um hann hevur hjálpt svágrinum, hava vit ikki fingið staðfest, men tá einki hendir í so álvarsomu máli, fara takarnir náttúrliga at sveima. Tað hevði jú ikki gingið hjá øðrum.
Ein sannroynd er tað eisini, at beiggin til sjúkpápan, hevur sitið í Jarðaráðnum.
Um nakar hevur hjálpt ella hvør hevur hjálpt hvørjum, er ikki greitt, men ein sannroynd er tað, at løggan ikki fyrr enn nú hevur skuldsett bóndan fyri djórapínslu.
Bjarni Djurholm, landsstýrismaður, hevur hesa viðmerkingina: Onga viðmerking fyrr enn um eina ella tvær vikur, tá Jarðaráðið er umlagt, men eg gangi út frá, at politiið ger sítt arbeiði!??


text:
Tá eldraøkið varð lagt til kommunurnar í 2015, varð ásett, at løgtingslóg um heimatænastu og eldrarøkt v.m. skuldi eftirmetast eftir fimm árum, t.e. í 2020.
Landsstýriskvinnurnar, Eyðgunn Samuelsen, Sirið Stenberg og Kristina Háfoss hava tó gjørt av, at eftirmetingin skal gerast longu fyrst í komandi ári, í 2018.
Serliga er tað afturberingarleisturin, markamótini millum land og kommunu, kommunalu samstarvsøkini og mannagongdin, tá røktarkrevjandi borgarar flyta millum kommunurnar, ið landsstýriskvinnurnar eru samdar um, at tørvur er á at eftirmeta.
Eftirmetingin verður gjørd í tøttum samstarvi við kommunurnar.


text:
Tað var ikki rætt at siga skúlaleiðaranum í Hvalvíkar skúla úr starvi, áðrenn úrsitið av fólkaatkvøðuni í Sundalagnum um skúlasamanlegging var greitt.
Tað staðfestir Løgtingsins umboðsmaður, sum sostatt gevur Føroya Lærarafelag fult viðhald í sínari kæru. Hetta kunnger Føroya Lærarafelag á heimasíðuni hjá Skúlablaðnum.
Fólkaatkvøðan um at leggja smærru skúlarnar niður í Sunda kommunu var í januar. Úrslitið av fólkaatkvøðuni gjørdist, at fólkið bæði í Hvalvík og Hósvík vildi varðveita teirra skúlar. Kortini segði Mentamálaráðið skúlaleiðaranum úr starvi, longu áðrenn fólkaatkvøðuna.
Føroya Lærarafelag gjørdi í fjør heyst Mentamálaráðið vart við, at tað var ikki rætt at siga skúlastjóranum úr starvi, fyrr enn fólkaatkvøðurnar vóru avgreiddar. Men Mentamálaráðið gjørdi sambært lærarafelagnum greitt, at arbeiðið at leggja skúlarnar saman helt fram, sama hvat úrslitið av fólkaatkvøðunum gjørdist.
Hesa avgerð kærdi Lærarafelagið til Løgtingsins umboðsmann, sum nú sigur, at hon metir avgerðina verða skeiva.
”Hvalvíkar skúli var áðrenn atkvøðugreiðsluna 26. januar 2016 ein sjálvstøðugur skúli í einum skúlaumdømi í Sunda kommunu við egnari leiðslu og skúlastýri. Úrslitið av atkvøðugreiðsluni var, at meiriluti var fyri, at skúlin skal varðveitast. Tað fyriliggur ikki nakað tulkingargrundarlag, sum styðjar undir, at skúlin, sum skal varðveitast, skal vera annar enn tann sami sum frammanundan atkvøðugreiðsluni, t.e. ein sjálvstøðugur skúli við egnari leiðslu og skúlastýri,” sigur Løgtingsins umboðsmaður í svarinum.
Mentamálaráðið verður biðið um at taka málið til nýggja viðgerð og samstundis arbeiða fyri, at reglurnar í fólkaskúlalógini um niðurlegging av skúlum skulu gerast greiðari.
Poul Nolsøe, løgfrøðingur Føroya Lærarafelags, og
Herálvur Jacobsen, formaður Føroya Lærarafelags


text:
Kristian Martin Rasmussen, reiðari hjá P/F Christian í Grótinum, hevur verið við til at uppbygd eina hundraðtals millióna fyritøku, sum skapar nógv arbeiðspláss og virksemi, og teir pengar, sum fyritøkan hevur vunnið, eru settir í nýggj meiri tíðarhóskandi vinnutól, so menningin kann halda fram, umframt at hann altíð hevur stuðlað og givið, tó at hetta ikki er nakað, hann tosar hart um.
Í løtuni verður arbeitt við at umskipa føroysku fiskivinnuna, og sum lagt verður upp til frá politiskari síðu, fer tað at raka fyritøkuna hjá Kristian Martini og synunum hart. Í Dimmalætting hesaferð, sum fært í handlunum, er stór vangamynd av kanska mest spakmælta vinnulívsmanni í Føroyum. Yvirskriftin á forsíðuni "Skeldaði ein mann í 1971", sipar til eina serliga hending, tá Kristian Martin fyri kanska einastu ferð í sínum lívi, leypt eitt sindur framav. Orsøkina kunnu tit lesa um í brotinum niðanfyri, sum er tikið úr stóru greinini í Dimmalætting. Lesið um spennandi lívið hjá Kristian Martini, sum millum annað keypti normenn (sum vórðu tiknir inn, tá tað ikki bar til at fíggja í Føroyum) út aftur úr felagnum, tí P/F Christian í Grótinum ikki vildi betala út vinningsbýti, men heldur brúka yvirskotspengarnar til íløgur í Føroyum, sum kundu bera oyggjarnar enn longur fram á leið.
"Vit eru í 1971. Kristian Martin er við Borðoyanes í Nýfundlandi og fiskar. Heima gongur konan Jonelisa við stórum búki. Teir báðir synirnir Jón og Eyðun eru bara trý og fýra ára gamlir, og øll familjan er spent upp á, at fleiri børn skulu koma í familjuna. Og talan er nevniliga um fleiri børn, tí Jonelisa ber upp á tvíburðar.
Tað gongur illa umborð. Ísur darvar fiskiskapinum, tá tað eru boð um samrøðu úr Føroyum yvir Lyngby Radio. Tað er mamma Kristian Martin, sum ringir við sogarboðum. Jonelisa hevur átt for tíðliga. Tað vóru tvær gentur, men tær livdu bara nakrar fáar dagar.
- Eg eri nokk tað, sum man vil rópa ein róligur og avballanseraður maður, men eg minnist at teir næstu tveir dagarnar var eg meira óróligur og eitt sindur snarsintur eisini. Eg kom at siga okkurt við ein av manningini, sum eg annars aldrin kundi funnið upp á sagt, minnist Kristian Martin."
Dimmalætting fæst í sølubúðunum kring landið.


text:
Í nýggjari grein, útgivin í Journal of Marine Systems tann 29. november, verður víst at vøksturin hjá kúpuskel fylgir gróðrinum á Landgrunninum – jú meiri gróður, jú skjótari veksur skelin. Kúpuskelin (sí mynd) gerst fleiri hundrað ára gomul og liggur alt lívið niðurgrivin í bleytum botni, har hon sílar æti.
Á sama hátt sum ein ringur í avkubbaðum træi vísir vøksturin ávíst ár, so gevur breiddin á vakstrarringum í kúpuskelini ábending um vøkstur. Vakstrarringarnir á slíkari skel kunnu tí siga okkum nakað um tíðir við góðum og vánaligum gróðri. Og síðani gróðurin er føðigrundarlagið fyri alla vistskipanina kring Føroyar, kann kúpuskelin helst brúkast sum mát fyri vistfrøðiligu gongdina hjá okkum.
Greiningin er serliga áhugaverd av tí at kúpuskeljarnar liva so leingi, og tískil kunnu gamlar skeljar geva vitan um gróðurumstøðurnar áðrenn vit høvdu beinleiðis mátingar av gróðrinum – ja møguliga kunnu vit fáa vitan um góðar og vánaligar tíðir heilt aftur í seytjandu øld.
Kúpuskjel


text:
09-01-2018
Tað er ongantíð ov seint
19-12-2017
Jólaheilsan
Eina hjartans tøkk til tykkum øll, sum á ymiskan hátt hava stuðlað okkum í hesum hendingaríka ári sum brátt er farið. Árið 2017 hevur verið sera hendingarríkt hjá KRIS. Nógv er hent og nógv er eftir at gera. Vit takka fyri gott samstarv og fara vit við treysti undir nýggju uppgávurnar í komandi ári. Gleðilig … Læs videre "Tíðindi"
15-12-2017
Loyndarmálið – teknifilmur til børn um góð og ring loyndarmál
SMISO Hordaland hevur, saman við Raindog Studio, og við stuðli frá Helsedirektoratet framleitt ein teknifilm til børn, um góð og ring loyndarmál. Filmurin eitur Loyndarmálið. SMISO- Senter mot incest og seksuelle overgrep, er ein miðstøð fyri ung, kvinnur og menn, ið hava verið fyri kynsligum ágangi. www.smiso-hordaland.no Sí filmin Her
12-12-2017
Takkarskriv
Stuðulsgrunnurin fyri KRIS ynskir við hesum skrivi, at koma við eini hjartans tøkk til tykkum øll, ið hava stuðlað. Inn komu tils. Kr. 199.000,00 Peningurin fer til at gera ábøtur á hús, sum stuðulsgrunnurin, við eini stuðulsavtalu,hevur keypt frá Bank Nordik. Talan er um fyrrverandi bankabygningin á Toftum. Túsund takk til tykkara, sum vóru úti … Læs videre "Tíðindi"
30-11-2017
Enn ber til at stuðla KRIS
Um tú ikki fekst høvið at stuðla til landsinnsavnanina, ið stuðulsgrunnurin hjà KRIS skipaði fyri tann 25.nov, ber enn til at stuðla, við at flyta pening inn á kontonr: 6460 5738883- Bank Nordik
17-11-2017
Jólamerkjagrunnurin letur KRIS kr. 200.000
Jólamerkjagrunnurin hevur til endamáls at býta út ágóðan av søluni av jólamerkjum, ið Posta gevur út á hvørjum ári. Grunnurin stuðlar samfelagsgagnligum verkætlanum fyri børn og ung. Í ár hevur KRIS fingið stuðul áljóðandi kr. 200.000. Hvørja ferð tú keypir jólamerki frá Posta, fer vinningurin til Jólamerkjagrunnin, sum letur stuðul til verkætlanir fyri børn og … Læs videre "Tíðindi"
23-10-2017
Landsinnsavning 2017
Árliga landsinnsavningin hjá KRIS verður leygardagin 25.nov 2017 Okkum tørvar fólk at hjálpa . Verð Vælkomin at ringja á tlf nr 504701 ella við at senda eini boð.
09-10-2017
Altjóða Sálarheilsudagur 2017
Týsdagin 10. Oktober verður Altjóða Sálarheilsudagurin hátíðarhildin í Öström í Tórshavn. Altjóða Sálarheilsudagurin er eitt afturvendandi tiltak, sum verður hildið kring allan heim 10. Oktober á hvørjum ári. Tiltakið er frá kl 13 til kl 20 KRIS fer at hava bás, har vit fara at kunna um okkara arbeiðið og høvi verður at seta okkum … Læs videre "Tíðindi"
28-09-2017
Takkarskriv
Av hjarta takk fyri allan stuðul KRIS hevur við sínum arbeiði innan seinárin av kynsligum ágangi, verið við til at Føroya fólk meira og meira eru tilvitað um avbjóðingarnar hesi menniskju liva í og tí eru vorðin meira viðurkend í samfelagnum. Takk fyri tað ! Í døgunum 17. til 21. august hevði KRIS vitjan … Læs videre "Tíðindi"
06-09-2017
Hagtøl yvir áheitanir til KRIS frá mai 2013 til juli 2016
23-08-2017
Sig Nei!
Sig Nei! – Eitt átak ímóti netbornum kynsligum tvingsli av børnum EUROPOLtube: filmur Her
22-08-2017
Ferðafrásøgn frá Utsatt-mann
Eventyrlandet: Vilt-Vått-Vakkert Utsatte menn på motorsykler besøkte Færøyene Da bikergruppa med utsatte menn kryssa det fantastiske landskapet på Færøyene, på lånte motorsykler, var det med en uvirkelig og stolt følelse jeg red på en flott HD Road King. Jeg følte meg nesten som en deltaker i Ringenes Herre. Dype dalfører med strie elvefar, durende … Læs videre "Tíðindi"
16-08-2017
KRIS vitjan úr Noregi
MC-bólkurin, sum koyrdi runt í Noregi í 2016, fyri at seta sjóneykuna á menn og dreingir, sum hava verið fyri kynsligum ágangi, koma nú til Føroya. Tann 17. august fáa vit vitjan av 4 monnum úr Bergen og fara teir av stað aftur tann 21. august. Hesir menninir eru ein partur av “Utsatt-mann” í Noregi. … Læs videre "Tíðindi"
01-08-2017
Utsattmann.no
Frá FB síðuni hjà Utsattmann.no UTSATTE MENN BIKER PÅ FÆRØYENE MC-gruppa, som dro Norge på langs i 2016 for å synliggjøre utsatte gutter og menn, kjører denne sommeren motorsykkel på Færøyene. Vi gleder oss til å besøke øyriket langt ute i havet og til å dele av våre erfaringer. Kris Føroyar Den enorme positiviteten og … Læs videre "Tíðindi"
26-06-2017
BankNordik stuðlar arbeiðinum hjá KRIS
Tørvurin og ynskið, sum KRIS í Føroyum í mong ár hevur havt um eitt veristað, er vorðin veruleiki, nú KRIS og BankNordik hava undirskrivað eina trý-ára stuðulsavtalu, ið m.a. fevnir um keyp av fyrrverandi bankabygninginum á Toftum. Starvsfólk og sjálvboðin hava lagt eitt stórt arbeiði í, at hetta skal gerast veruleiki, og tey hava savnað … Læs videre "Tíðindi"
04-06-2017
Ráðstevna í Noregi
KRIS við á landsráðstevnu í Noregi um evnið: “Kynsligur ágangur á netinum”. Mánadagin, tann 29. mai fóru umboð frá felagsskapinum KRIS á vitjan í Noregi. Komin til Noregs, vórðu vit boðin til SMISO. Hetta er styttingin fyri “Støttesenter mot incest og seksuelle overgrep”. Hetta sentrið liggur í Bergen. Vit fylgdu teirra arbeiði ein heilan arbeiðsdag, … Læs videre "Tíðindi"
18-05-2017
Hvessingur og KRIS
Hvalvíkar/ Streymnesar róðrarfelag stuðlar KRIS hettar kappingarárið. Manningin á “Hvessingi” hevur KRIS á teirra draktum. Vit takka róðrarfelagnum og manningini fyri stuðulin
08-04-2017
Eg vil hava lívið aftur
Tað sigur 48 ára gamli Jan Rein úr Havn, sum nú fyrstu ferð alment sigur sína søgu um kynsliga misnýtslu. Sendingin er frá 07.04.2014 Hoyr samrøðuna : Her
30-03-2017
Fyrilestrar á skúlanum á Skúlatrøð
Í sambandi við at KRIS, í døgunum 1. til 5. mai, hevur vitjan úr Danmark av Helle Borrowman og Jan Poulsen, skipar stuðulsgrunnurin hjá KRIS fyri kunnandi tiltaki, við fyrilestrum, á skúlanum á Skúlatrøð í Klaksvík, mikudagin 3.mai kl.19 Helle Borrowman er forkvinna í Landsforeningen Spor, ið er ein felagsskapur fyri vaksin fólk við seinárinum … Læs videre "Tíðindi"
30-03-2017
Sig frá!
Sjónbandasamrøða við Beintu M Pedersen, forkvinnu í KRIS. Gjørd i samband við verkætlan, um kynsligan ágang, hjá næmingum úr felagsskúlanum á Oyrabakka Sí samrøðu her Her
21-03-2017
Caféfundur verður hósdagin 23.mars
Kynsligur ágangur, seinárin og rúsmisnýtsla Nakrir persónar, við seinárinum av kynsligum ágangi, royna at doyva pínuna við rúsdrekka ella øðrum rúsandi evnum. Hetta misbrúk, sum verður ein háttur at handfara eina traumatiska uppliving, kann síðani føra til aðrar óhepnar avleiðingar. Persóninum tørvar hjálp til at sleppa burtur úr hesum misbrúki, men um misbrúkið ikki verður … Læs videre "Tíðindi"
21-03-2017
Tíðindaskriv frá Glasir, Marknagil
Stuðulscafé Næmingarnir á Glasir, Marknagil, hava í ár samlað pening inn til felagsskapin KRIS, ið veitir teimum, ið hava verið út fyri kynsligum ágangi, og næstum teirra, hjálp. Ímeðan næmingarnir á Glasi, Hoydalar, hava samlað inn til teirra Bolivia hjálp í mong ár, høvdu næmingarnir á Glasi, Marknagil, størri áhuga í, at pengarnir skuldu fara … Læs videre "Tíðindi"
20-03-2017
Lýsingarátak um kynsligan ágang
15-03-2017
KRIS eisini sjónlig í fótbóltinum
So er felagsskapurin KRIS eisini sjónligur í fótbóltinum og hetta fegnast vit um. Við vøllin í Sarpugerði, har føroyameistararnir 2016, Víkingur, leikar sínar heimadystir, hava vit nú eina bandalýsing. Og nýstovnaða felagsliðið úr Suðuroy, spæla í blusum, har okkara lýsing er á.
01-03-2017
Havnar bóltfelag varpar ljós á kynsligan ágang móti børnum
Táið tað hendir, sum ikki má henda Havnar bóltfelag varpar ljós á kynsligan ágang móti børnum, við einum kunningartiltakið í HB húsinum, hósdagin 2.mars 2017, kl. 19:00. Tiltakið er ætlað foreldrum og annars øllum, ið hava við børn at gera. Umboð fyri KRIS hava framløgu og nakað av tí, ið verður tikið fram er: – … Læs videre "Tíðindi"
15-02-2017
RöddinLive: Harðskapur og kynsligur ágangur
“Eg skuldi havt runnið avstað, ella sagt tað tá. Men eg kom ikki út við tí fyrr enn nógv ár aftaná.” Hendan sendingin er um harðskap í parløgum og kynsligan ágang. Vit eru til filmin 50 Shades of Gray og tosa um hvussu filmin. Vit tosa við Gvøðni Vest, sum er ein av stovnarunum av … Læs videre "Tíðindi"
15-02-2017
Ókeypis viðgerð hjá sálarfrøðingi, fyri seinárin av kynsligum ágangi
Almannamálaráðið hevur, í samstarvi við Felagið føroyskir sálarfrøðingar, skipað eitt viðgerðartilboð til teirra, sum stríðast við seinárin av kynsligum ágangi, tá tey vóru børn Viðgerðartilboðið er skipað sambært Heildarætlan um kynsligan ágang, sum Almannamálaráðið umsitur. Viðgerðartilboðið, er ókeypis og er fyri øll vaksin fólk, sum hava trupulleikar av seinárinum, tí tey vóru fyri kynsligum ágangi, … Læs videre "Tíðindi"
14-02-2017
Felagsskapurin KRIS leitar eftir húsum
Sum vit hava skrivað fyrr, so ynskir KRIS eitt tilhaldsstað, har fólk við seinárinum av kynsligum ágangi og teirra avvarðandi, kunnu vera og fáa tað hjálp og umsorgan, tey hava tørv á. Vit virka í dag í leigaðum hølum, sum eru sera góð til virksemið, sum er í dag, men ynskja nú okkara egna hús. Tí … Læs videre "Tíðindi"
06-02-2017
Hin dulda girndin/misnýtsla.
“Tað er gott og neyðugt, at kristnar kirkjur og samkomur varpa ljós á duldar gøtur og døpur mein. Vit mega verja livandi lív og viðkvom børn. Vit mega lekja sár, ið bløða í likami, sál og sinni. Hin dulda girndin, trongdin ella sjúkan skaðar ómyndig, verjuleys og sakleys. Skaðin avlagar barnaárini, og vaknar aftur … Læs videre "Tíðindi"
03-02-2017
Stórfingin gáva frá Lions Club Tórshavn
2016 var seytjanda árið á rað, at Lions Club Tórshavn skipaði fyri listaframsýning á Ólavsøku. Ágóðin av framsýningini fer á hvørjum árið til eitt vælgerandi endamál og hesaferð var ágóðin latin felagsskapinum KRIS. Peningurin skuldi nýtast til at seta á stovn nýggja heimasíðu, har fólk, ið hava verið útsett fyri kynsligum ágangi og onnur, millum … Læs videre "Tíðindi"
02-02-2017
Neistin & KRIS
Vit gleðast um, at eisini ítróttarfeløg ynskja at stuðla KRIS. Neistin stuðlar KRIS við at vísa okkara logo á spælarablusunum hjá bæði kvinnum og monnum. Les meira her: http://www.neistin.fo/tidindi
02-02-2017
HK Bussar stuðla KRIS
Vit eru sera takksom fyri at HK Bussar stuðla KRIS. Ein stuðulsavtala er gjørd, har HK Bussar stuðla KRIS við kr 2500,- um mánaðan, í 2016 og 2017. Møguleiki er at leingja avtaluna, um partarnir eru samdir um tað.
30-01-2017
Den færøske Julebazar stuðlar KRIS
Tann 16.januar 2017 , høvdu vit vitjan av Gunhild V Michelsen, umboð fyri Den færøske Julebazar í Keypmannahavn, ið handaði KRIS eitt gávubræv, áljóðandi kr. 30.000. Tað er við stórum takksemi, at KRIS hevur móttikið hesa stóru gávu. “ Tann Føroyski Jólabazarurin er ein sjálvstøðug eind, ið er eitt samstarv millum Kvinnufelagið, Føroyahúsið, tey … Læs videre "Tíðindi"
30-01-2017
Seinárin av kynsligum ágangi og diagnosur.
Fitt av fólki hevði leita sær til Saltangará, tá KRIS, tann 18.01.17, bjóðaði til fyrilestur um Kynsligan ágang og diagnosur, sum Erling Fles, sálarfrøðingur hevði. Hann greiddi millum annað frá, hvussu kynsligur ágangur ávirkar menningina hjá barninum, bæði kropsliga, sálarliga og kensluliga og kom hann eisini inn á ymiskar diagnosur, ið menniskju kunnu fáa staðfestar, … Læs videre "Tíðindi"
16-12-2016
SKRIVA OKKUM EITT BRÆV
Fyri ein persón, ið hevur verið fyri kynsligum ágangi, kann ofta verða trupult at bróta tøgnina. Trupult at venda sær til onnur fyri at fáa hjálp. Fara tey at trúgva mær? Hvat skal eg siga ella spyrja um? Á nýggju heimasíðu okkara ber nú til at skriva til brævkassan undir dulnevni. Her ber til at … Læs videre "Tíðindi"
16-12-2016
Landsinnsavningin
Leygardagin 12.novembur skipaði stuðulsfelagið hjá KRIS fyri eini landsinnsavning, har fólk gingu hús úr húsið, fyri at savnað pening inn til eitt viðgerðarheim til fólk við seinárinum av kynsligum ágangi. Okkara fantastisku bússu-berarar, á konto og innringingar til 90 nr, góvu heili 309.862,00 kr. Vit takka av hjarta fyri stuðul.
16-12-2016
Vitjan úr Norra
Í døgunum 17. – 20.desember høvdu vit vitjan av 3 kvinnum frá SMISO í Norra. SMISO stendur fyri: Støttesenter mot incest og seksuelle overgrep. Linda Bakke er dagligur leiðari í “ Felleskapet mot seksuelle overgrep/ FMSO Rachel Vorre er dagligur leiðari í SMISO í Sør Trondelag, Trónheimi Grace Gjuvsland er dagligur leiðari í SMISO Hordaland, Bergen … Læs videre "Tíðindi"


text:
Kirkjukór á vitjan
Kirkjukór úr Mosfellsbær vitjar í Føroyum í døgunum 17. – 23. Mai
Kórið er kirkjukór hjá Lágafellsókn í Mossfellsbær í Íslandi. Tey syngja við ymisk høvi í Mossfellsbær og hava eisini sungið við ymisk hátíðarlig høvi – bæði í Íslandi og uttanlands. Tey hava ferðast víða, hava sungið í Italia, Írlandi, Danmark, Ungarn, Kanada og hava ný ynskt at vitja Føroyar.
Urguleikari og kórleiðari er Arnhildur Valgarðsdóttir
Formaður kórsins er Valgerður Magnúsdóttir
Regin Grímsson (Eysturoy) hevur fingið ferðina til Føroyar í lag
Áralanga vinarlagið millum Føroya og Íslands og ríki sangskattur føroyinga hevur leitt mong dugnalig føroysk tónlistafólk til Íslands. Hesi hava verið til stóra gleði og íblástur fyri íslendingar, og sum eina tøkk fyri hetta, ynskir Kirkjukór Mosfellsbæjar at vitja Føroyar og syngja fyri føroyingum og saman við føroyskum sangarum.
Sum tað framgongur av skránni, fara tey at hava konsertir saman við ymiskum føroyskum kórum og sangarum.
Kórið kemur til Føroya fríggjadagin 17. Mai og verður at hoyra á hesum støðum:


text:
Vinnaranummar frá Ólavsøkuframsýningini 2017
06. Aug 2017
Hepni vinnarin hevur nr : 0473 ...
les meir
Ólavsøkuframsýningin 2017
14. Jul 2017
Listafelagið skipar fyri afturvendandi Ólavsøkuframsýningini í Listaskálanum, sum í ár hevur 70 ár á baki. p.p1 {margin: 0.0px...
les meir
Ólavsøkuframsýningin 2017 ókend
26. Mai 2017
Listafelagið skipar fyri afturvendandi Ólavsøkuframsýningini á Listasavninum. Øll eru vælkomin at senda verk inn og hava allar listagreinar...
les meir
Nevndin skipa seg
25. Mar 2017
Í samband við aðalfundin sum var 18. mars 2017, hevur nevndin skipa seg:Pál Weihe: ...


text:
Usain Bolt
Usain Bolt (føddur 21. august 1986 á Jamaika) verður av nógvum mettur at vera heimsins skjótasti sprintarin (rennari á styttri teinum) nakrantíð.[1][2][3] Hann er í løtuni (2012) heimsins skjótasti rennari á 100 metra, 200 metra og 4 x 100 metra teininum (saman við 3 øðrum). Hann er tann fyrsti sum hevur sligið heimsmet í bæði 100 metrum og 200 metrum hjá monnum. Hann endurvann gull á bæði 100 og 200 metra teininum hjá monnum í renning, og tað førdi til, at hann er tann fyrsta persónurin í søguni sum hevur megnað at endurvinna tvey gull heiðursmerki tvey OL á rað í somu kappingum. Hann er eisini tann persónurin úr Jamaika, sum hevur vunnið flest OL gull heiðursmerki. Á OL í London vann hann eisini gull í 4 x 100 metrar renning hjá monnum, og harumframt settu teir eisini heimsmet. Tá hann rann 200 metrar á OL eydnaðist tað trimum jamaikanarum at vinna øll trý heiðursmerkini, Bolt vann gull, Yohan Blake fekk silvur og Warren Weir fekk bronsu, bara amerikumenn høvdu klárað tað fyrr, at vinna øll trý heiðursmerkini á OL í somu kapping. Bolt vann heimsmeistarakappingina í 2011 á teinunum 100 metrar, 200 metrar og 4 x 100 metrar stafett.
Bestu tíðir og met[rætta | rætta wikitekst]
Keldur[rætta | rætta wikitekst]
- ↑ tampabay.com, Usain Bolt leaves no doubt he is the fastest person ever
- ↑ Dailynews.lk, Lightning Bolt strikes London 2012
- ↑ Usain Bolt Striking His Famous Pose After Winning Gold At The Olympics


text:
Alt kann henda í eini finalu, men um vit skulu trúgva veddingarfyritøkunum, so verður tað Frakland, ið verður Evropa meistari í kvøld.
Eitt yvirlit, sum danska ítróttarsíðan Bold.dk hevur gjørt, vísir at allar veddingarfyritøkurnar hava Frakland sum favoritt til at vinna dystin.
Líkindini fyri at Frakland vinnur dystin eru mett at vera ímillum 2,04 og 2,10, meðan somu fyritøkur halda, at sannlíkindini fyri at Portugal vinnur eru ímillum 4,20 og 4,45.
Í meðal vænta fyritøkurnar, at møguleikanir fyri at Frakland vinnur eru 46,2 prosent, ímeðan tað er 22,4 prosent møguleiki fyri, at Portugal vinnur. Møguleikanir fyri javnleiki verða mettir at vera 31,5 prosent.
Dysturin byrjar klokkan 20.00 og verður spældur á Stade de France í París.
Kelda:


text:
Kjakansarar: FlóvinE, Dionysus
Online segði :opinbart er netið ikki serliga útbreitt á bygd - ella eru bygdafólk ikki serliga teldukøn??? Kanska tí tey vera kallaði bygdafólk enn?
Veðrurin segði :Online segði :opinbart er netið ikki serliga útbreitt á bygd - ella eru bygdafólk ikki serliga teldukøn??? Kanska tí tey vera kallaði bygdafólk enn?
Hvussu tá?
Online segði :Veðrurin segði :Online segði :opinbart er netið ikki serliga útbreitt á bygd - ella eru bygdafólk ikki serliga teldukøn??? Kanska tí tey vera kallaði bygdafólk enn?
Hvussu tá?
nemliga... tú manst vera millum tey meira cyber kønu, ella hvussu?
gekka segði :Haldi tað er merkiligt at tað bara eru valevni í Tórshavn sumskriva
Online segði :opinbart er netið ikki serliga útbreitt á bygd - ella eru bygdafólk ikki serliga teldukøn??? Kanska tí tey vera kallaði bygdafólk enn?
Online segði :opinbart er netið ikki serliga útbreitt á bygd - ella eru bygdafólk ikki serliga teldukøn??? Kanska tí tey vera kallaði bygdafólk enn?
Kjakarar til staðar her: No registered users


text:
- Tíðindi, mentan og ítróttur
»Klaksvíksstríðið« (1:2)
Tak niður
Hvat var tað sum hendi í Klaksvík hesi bæði árini í 50unum, tá býurin varð settur í undantaksstøðu? Hvat var tað, sum fekk donsku stjórnina at senda bæði politistar og hermenn til Klaksvíkar við skipum, sum høvdu bæði kanónir, riflur og hundar umborð?
Hvat var tað, sum fekk klaksvíkingar at finna fram aftur hjálmar frá krígnum, gamlar riflur og byrsur umframt líggjar og onkra kvísl? Byrjanin til stríðið var, sum tey flestu vita, ein danskur lækni, sum ikki kundi fáa fast starv í Klaksvík, tí hann hevði verið limur í danska nasistaflokkinum eitt skifti undir krígnum.
Hann skyldaði danska læknafelagnum 601 kr. Men hvussu kundu ein so lítil upphædd útvikla seg til eitt so álvarsligt stríð í tvey ár? Nú 55 ár eru liðin, síðani læknastríðið var í Klaksvík, eru at kalla øll farin, sum høvdu høvuðsleiklutirnar í hesi orrustini, men tað eru framvegis klaksvíkingar, sum kunnu greiða frá hesum báðum árunum.
Lagt til rættis: Bergljót D. Hentze og Ólavur Rasmussen.
SÍ EISINI »Klaksvíksstríðið« (2:2)


text: "Nú talaði Gud øll hesi orð. Hann segði: "Eg eri HARRIN Gud tín, sum leiddi teg út av Egyptalandi, úr trælahúsinum. Tú mást ikki hava aðrar gudar enn Meg. Tú mást onga skurðmynd gera tær, ei heldur nakra mynd, av tí, sum er uppi í himli, av tí, sum er niðri á jørðini, ella av tí, sum er í vatninum undir jørðini; tú mást ikki tilbiðja og ikki dýrka tað; tí Eg, HARRIN Gud tín, eri álvarsamur Gud, sum líka í triðja og fjórða lið straffar børnini fyri misgerðir fedranna, tey, ið hata Meg, men sum í túsund lið ger miskunn móti teimum, ið elska Meg og halda boð Míni. Tú mást ikki misbrúka navn HARRANS Guds tíns; tí HARRIN letur ikki tann verða óstraffaðan, sum misbrúkar navn Hansara. Minst sabbatsdagin, so tú heldur hann heilagan! Seks dagar skalt tú virka og gera alt arbeiði títt; men sjeyndi dagurin er sabbatur HARRANS Guds tíns; tá mást tú einki arbeiði gera, hvørki tú sjálvur ella sonur tín, dóttir tín, trælur tín, trælkvinna tín, fæ títt ella hin fremmandi, ið hjá tær er, innan fyri portur tíni. Tí í seks dagar gjørdi HARRIN himmal, jørð og hav, við øllum, sum í teimum er, men sjeynda dagin hvíldi Hann; tí hevur HARRIN signað sabbatsdagin og halgað hann. Ær faðir tín og móður tína, so tú kanst fáa langt lív í landinum, ið HARRIN Gud tín gevur tær! Tú mást ikki drepa. Tú mást ikki dríva hor. Tú mást ikki stjala. Tú mást ikki bera rangan vitnisburð móti næsta tínum. Tú mást ikki girnast hús næsta tíns. Tú mást ikki girnast konu næsta tíns, ei heldur træl hansara, trælkvinnu hansara, neyt hansara, esil hansara, ella nakað, ið næsti tín eigur." Onnur Mósebók 20:1-17


text:
So steinorðini rapa
Tóroddur Poulsen er kritiski útisetin, sum prikar og provokerar, men hann er eisini smæðin og sárurFyri haldarar
Meining: Eitt peningaoyðslut býráð á flogi
Fyri eina kvart mió. kr. skal Tórshavnar býráð imponera restina av heiminum við einum bási á Islands Brygge
Mæla frá at víðka um nýtsluna av cannabis sum heilivág
Teir skriva millum annað, at tað í fakligum bókmentum er rættiliga avmarkað við prógvum fyri, at cannabis hevur nakra ávirkanFyri haldarar
Oddagrein: Sunn heilsa loysir seg
Heilsa snýr seg um annað enn kropsliga heilsu - sálarheilsa hevur minst líka stóran týdning


text:
Tá ið freistin er farin nú fríggjadagin, skal støða takast til, um uppskotið til stjórnarskipan skal tillagast við støði í viðmerkingum frá einstaklingum, stovnum og áhugafelagsskapum.
(Mynd: Løgmansskrivstovan)
Fríggjadagin á middegi er freistin hjá øllum føroyingum at siga sína hugsan um stjórnarskipanina. Síðan ólavsøkudag hevur verið møguligt at gera viðmerkingar til uppskotið um stjórnarskipan.
- Eg fegnist um, at vit seinastu vikurnar hava fingið eitt orðaskiftið í lag um hetta stórmál. Tað er mín vón, at so nógv sum gjørligt lesa uppskotið, og siga sína hugsan, sigur Aksel V. Johannesen, løgmaður á heimasíðuni hjá Løgmansskrivstovuni.
Tá ið freistin er farin fríggjadagin, skal støða takast til, um uppskotið skal tillagast við støði í viðmerkingum frá einstaklingum, stovnum og áhugafelagsskapum. Síðan verður uppskotið latið Løgtinginum at viðgera og samtykkja. Øll innkomin hoyringsskriv verða latin løgtingsnevndini, ið skal viðgera málið í heyst. Hetta skal tryggja, at viðmerkingarnar verða tiknar við í arbeiðið hjá løgtingsnevndini.
- Eg havi kallað stjórnarskipanina eitt samleikaskjal, tí okkara samleiki skal ikki vera tað, vit eru ósamd um, men tað, vit eru samd um. Hetta snýr seg um at lata ósemjurnar liggja, og leggja dent á tað, vit eru samd um. Tað ber ikki til, at bara tí vit eru ósamd um loysing ella samband, so skal tað forða okkum at semjast um alt tað, vit eru samd um, vísir løgmaður á.
Eftir ætlan verður fólkaatkvøðan um stjórnarskipanina á flaggdegnum tann 25.apríl 2017.
Stjórnarskipanaruppskotið, sum fyllir níggju síður, kann lesast HER
Dimma+ haldarar kunnu lesa søguna um stjórnarskipanartilgongdina HER


text:
Heilsutrygd hevur ongar viðmerkingar í løtuni til avgerðina hjá Kærunevndini í almanna- og heilsumálum frá 22. mars, sum gevur Dánjali Jákupi Meinertsson, maskinmeistara, á Norðoyri, viðhald í kravi sínum um at fáa afturgoldið heilsutrygdargjaldið, sum hann rindaði, meðan hann sigldi við norskum skipi í 2013/2014. (Sí Dimmalætting fríggjadagin, blm.).
-Vit hava enn ikki viðgjørt avgerðina hjá Kærunevndini í almanna- og heilsumálum, og ynskja tí ikki at gera aðrar viðmerkingar til málið nú, sigur Egil á Bø, stjóri í Heilsutrygd.
Hann sigur tó, at samsvar ikki er millum heilsutrygdarlógina og norðurlendska sáttmálan um sosiala trygging, tá ið ræður um frítøku fyri at rinda heilsutrygdargjald.
Tí viðger løgtingið í hesum døgum “Uppskot til løgtingslóg um broyting í løgtingslóg um heilsutrygd (Heilsutrygdarlógin) (Undantak fyri gjaldskyldu)”.
-Sum Heilsutrygd hevur kunnað um á heimasíðuni, so hava vit eftir tilmæli frá Heilsu- og innlendismálaráðnum bíðað við at avgreiða málini um frítøku fyri heilsutrygdargjald, inntil lógaruppskotið er viðgjørt í Løgtinginum, sigur Egil á Bø.
Sambært stjóranum í Heilsutrygd hava umleið 110 “útisiglarar” vent sær til Heilsutrygd um at verða frítiknir fyri at gjalda heilsutrygdargjald.


text:
- Í samband við kanningararbeiðið, sum politiið setti í verk í niðurbrenda virkinum hja Varðanum Pelagic á Tvøroyri, er ikki møguligt at nágreina, hvør orsøkin er til at eldur kom í bygningin.
Soleiðis skrivar politiið í skrivi sent miðlunum í dag.
Víðari sigur politiið, at tað er komið fram til, at eldurin er uppstaðin í økinum, sum varð brúkt til pakking. Sveisiarbeiði við CO2 var á tí staðnum, men alt bendir á, at sveisiarbeiðið er gjørt fult forsvarligt og eftir galdandi forskriftum.
Øll tann elektriska skipanin er so illa farin, at tað ikki hevur verið møguligt at finna nakrað brek við skipanini.
Politiið metir tí, at tað ikki er møguligt at siga nágreinuliga, hvat orsøkin til eldin hevur verið.


text:
Nasablóð
Allarflestu børn uppliva at bløða nasablóð eina ella fleiri ferðir. Í flestu førum kemur nasablóð av, at barnið pilkar nøs, ella tí barnið hevur fingið eitt slag á nøsina. Um barnið er sligið á nøsina, og hon sær skeiv út, kann hon vera brotin.
Børn og ung bløða vanliga frá nøkrum blóðæðrum í skilavegginum beint innan fyri nasagluggarnar. Æðrarnar liggja beint undir rovuni og fara lættliga upp at bløða – eisini um pilkað verður varisliga. Nasablóð kann síggja ógvusligt út, serliga um barnið vaknar um náttina við blóði um alt andlitið. Barnið missir kortini lítið blóð, tá ið tað bløðir nasablóð.
Nasablóð er lætt at viðgera, men hevur barnið bløtt nasablóð eina ferð, skal lítið til, áðrenn sárið aftur stingur upp at bløða. Bløðir barnið støðugt nasablóð, kann gerast neyðugt at etsa sárið. Í tí førinum smyr læknin etsandi evni á bløðandi staðið. Tað letur seg ikki gera, meðan barnið bløðir nasablóð – nasablóðið má fyrst halda uppat.
Hvat er at gera?
- Vanliga kunnu foreldur steðga nasablóði við at seta ein vattpropp inn í tann nasagluggan, sum bløðir, og samstundis halda við tveimum fingrum um fremsta partin av nøsini. Haldast skal í 5-10 minuttir
- Er tað ikki nóg mikið, verður eitt litið, fast rull av 1 cm breiðum gasubindi sett upp í nasagluggan, sum bløðir, so at bindið situr fast
- Barnið skal sita eitt sindur boygt framyvir og ikki fáa fløtt ella heitt at drekka.
- Gev barninum eitt hvørt kalt at koyra í munnin, gjarna knústan ís ella ein íspinn. Ísur í munninum fær blóðæðrarnar at trekkja seg saman, og á tann hátt steðgar nasablóðið
- Børn kunnu gerast óttafull, tá ið tey bløða nasablóð. Sissa barnið
- Gev barninum eitt ílat til at spýta í ella til at lata blóðið renna í
Tá ið nasablóðið er steðgað, skal barnið vera í friði teir næstu tveir til tríggjar tímarnar. Tað má ikki snýsa sær ella pilka nøs. Fer barnið at baksast ella at gráta, fer tað kanska aftur at bløða nasablóð, og so er neyðugt at fara undir fyrstuhjálpina umaftur.
Bløðir barn ofta nasablóð ógrundað, er helst ráðiligt at fara til lækna.
Far til lækna ella á skaðastovu um:
- Barnið bløðir nasablóð í meira enn ½ tíma
- Nøsin er skeiv
- Eitt hvørt er, ið bendir á heilaskjálvta. Ansa eftir, um barnið er farið at bløða nasablóð eftir hart slag í høvdið
Halt um nøsina og gev barninum kalt í munnin, til tit koma til lækna ella á skaðastovuna


text:
Syndir tínar eru tær fyrigivnar
11.06.2017 - 09:31 - Kelda: Andaktsbókin Hvílið tykkum eitt sindur.
Syndir tínar eru tær fyrigivnar. Matt. 9,2.
Tað eru eingi orð, eg fegnari vil hoyra av Jesu munni enn hesi. Sum eg fegin vildi verið hann, ið lá við Jesu føtur við eygum frelsarans festum á seg, kanska eisini hevjaðum fingri peikandi beint á meg og so hoyra søgd hesi orðini: Syndir tínar eru tær fyrigivnar!
Men Jesus orð eru ævig. Tey siga tað sama enn í dag, og tey verða søgd til mín, so satt eg eri sannur fyri honum.
Á, tann sæla! Syndir mínar eru fyrigivnar!
Tað er einki, ið er so ræðuligt sum mín synd. Tey ringu føllini og tær dagligu syndirnar. Tað er einki, ið kann so knúgva meg og stjala megi mína sum tær.
Tær myrkja mær himmalin og taka gleðina frá mær. Um hann lýsti meg til heljar, hevði hann rætt til tess, og eg hevði ikki annað uppiborið.
Hann sigur harafturímóti: Syndir tínar eru tær fyrigivnar!
Tann gleði! Tann sæla! Tann ovurhonds sæla!


text:
Á hvørjum ári hittast ungmannafeløgini í Norðurlondum tvørtur um partapolitisk mørk at tosa um norðurlendskan politikk í samstarvinum hjá Ungdómsins Norðurlandaráð (UNR). UNR er eitt ráð, sum virkar undir Norðurlandaráðnum, og hava stjórnarlimirnir møtirætt og talurætt til fundirnar hjá Norðurlandaráðnum, umframt nevndararbeiðið í Norðurlandaráðnum.
Norðurlandaráðið er skrúvað saman á tann hátt, at tað eru tingini í norðurlondum, sum manna teir sessir, sum londunum eru tilskilaðir. Í UNR er skipanin ein onnur, tí har eru tað teir átta tingbólkarnir, sum velja sær eitt umboð at sita í stjórnini fyri UNR.
Um vikuskiftið helt UNR árliga sessión í Helsinki, og har vóru ikki færri enn tríggir føroyingar valdir í stjórnina fyri UNR. Hesi vóru Hervør Pálsdóttir, umboðandi vinstra-grøna tingbólkin, Barbara Gaardlykke Apol, umboðandi sosialdemokratiska tingbólkin, og Bjarni Kárason Petersen, umboðandi liberala tingbólkin. Aldrin áður hava føroyingar verið so væl umboðaðir í stjórnini fyri UNR.
Bjarni stillaði upp til forsetasessin, men tað eydnaðist honum ikki at vera valdur. Valið gjørdist ógvuliga tætt, 54-51, men í síðsta enda gjørdist umboðið fyri grøna tingbólkin, Kati Systä úr Finnlandi, forseti í UNR.
Hetta merkir sostatt, at á fundunum hjá Norðurlandaráðnum komandi árið vera tað, umframt tey bæði føstu umboðini hjá Føroyum, tríggir føroyingar afturat.


text:
Steinar Patursson
23.07.2016 - 08:22
Tíðindi > Uttanlands - Yvirgangur
Týska løgreglan heitir nú á fólk um at senda inn videotilfar av atsóknini í München í gjár.
Níggju fólk lótu lív og 16 fingur løstir - summi teirra álvarsamar - tá ein maður fór at skjóta frá hond við eina handilsmiðstøð í München í Týsklandi í gjár.
Týska løgreglan fór undir stór átak at fáa fatur á manninum, men hann skjeyt seg sjálvan.
Løgreglan kendi ikki til mannin, ið var týskt-irani, og tað gjørdi týska fregnartænastan heldur ikki, og endamálið við álopinum er ógreitt. Maðurin hevði tó rópt “eg eri týskari”, undir atsóknini.
Løgreglan er av álvara farin undir kanningararbeiðið í dag, og heitir í tí sambandi á tey, ið hava tikið upp tilfar av atsóknini, um at lata tað inn.
Hetta var triðja atsókn í Vestuevropa í átta dagar, eftir ræðuleikarnar í Nice og tokatsóknina í Wuerzburg.


text:
D E S E M B U R M O R G U N
S A V N
Kim Simonsen
&
Jóhan Martin Christiansen
Savn – tekstur: Kim Simonsen
Myndir: Jóhan Martin Christiansen
– 196 síður
– Kápumynd Jóhan Martin Christiansen
- Uppseting og sniðgeving Kim Simonsen
- Grafisk ráðgeving og eftirarbeiði: Ingi Joensen
- Rættlestur Eivind Weyhe
- Forlag: Mentanargrunnur Studentafelagsins.
- Prent: Føroyaprent
- Pappír: 100 gram Munken & 230 gram Carta Elega
- Stavsnið: Minion Pro & Adobe Caslon Pro
- ISBN: 978-99918-75-35-4
- Kostnaður: 280 KR
Desemburmorgun er eitt serligt yrkingasavn og eitt “bókaobjekt”, har sjálv bókin er partur av “verkinum”. Savnið eitt konseptuelt yrkingasavn har yrkingar, tekstir og list er gjørd til savnið sum eitt samarbeiði millum konseptlistamannin Jóhan Martin og yrkjaran Kim Simonsen.
Verkætlanin
Desemburmorgun er ein kanning av einum mánaði, av desembur – mest í Føroyum av stormum, frosti, av hvussu myrkrið yvirtekur og dagurin minkar burtur í einki.
Havbotnurin og sandurin
har tann livandi tarin
flytur seg í slow-motion,
aftur og fram sum sveiggjaði hann í vindi,
bíðar eftir fyrsta morgninum við svartakálki.
Náttarfrost sum skal leggja seg rundan um røturnar á trøunum,
krúpa eftir bulinum
sum eitt menniskja,
ið reisir seg aftur aftan á fallið.
Frostið skal glasera greinar.
Tey fáu bløðini sum eru eftir,
skulu detta tung til jarðar,
meðan vindurin skræðir í takrennur.
Aftur og aftur vendir yrkjarin aftur til hetta tema, ið er hvussu hendan tíðin kann sansast í mun til alt annað.
Fjøran er vát,
steinarnir eru hálir
av grønum tara,
ið veksur á teimum.
Eg taki upp í hondina av kúvingum
í tí reina sjónum.
Sparki ein fliðu leysa.
Millum tíðina og taran
í dimmalættingini
fer morgunin í gongd
sum ein koppað spann,
eitt opið portur,
ein gomul sjón
har svørt skip
sigla oman á havsins skógum av æti.
Desemburmorgun er konseptuel yrking, ið verður flutt yvir í náturyrking, ið ikki er heilt vanlig í føroyskum bókmentahøpi.
Við endurtøkuni noyðir høvundurin lesaran at merka, at sansa, soleiðis er inspiratónin handan savnið foto- og konseptlist, men eisini jassur og minimalistiskur tónleikur, ið endurtekur eitt tema við variatiónum.
Savnið arbeiðir við sansing av tí sum er her nú. Har egið í savninum ein mánað – í desembur – hevur kannað hvussu tíðin er, hvussu staðið og landslagið merkist objektivt. Listamaðurin Jóhan Martin Christiansen hevur gjørt tað sama, har hann hevur arbeitt við verkum, ið eisini eru um landslag. Repeated Passages. Hanging Landscapes er navnið á forsíðuverkinum hjá Jóhan Martin Christiansen.
Handan tankar um hvussu man kann sansa landslagið aftur og aftur, sum eitt bakstøði, kemur høvundin inn á aðrar kontekstar, diskursar, so sum list, økopoesi, poetik, hetta serliga í øðrum og triða parti, ið eita Terroir Vauge og Hyperobjekt.
Í 1992 misti eitt skip ávegis til USA úr Hong Kong tólv konteynarar,
ein av teimum innihelt 28000 gular plastikdunnur.
Síðani eru tær funnar um øll heimshøv,
flótandi á havsins streymi gera tær landgongd
á hvørja strond í heiminum.
Asptrøini ljóða altíð her.
Bløðini eru leys.
Plastikdunnur halda sær í 500 ár.
Eini 425 ár longur enn vit bæði.
Um øll høvini í heiminum flóta flokkar av gulum plastikdunnum.
Inni í ísinum í Antarktis sita gular baðidunnur.
Um 500 ár fara fornfrøðingar at skriva um okkum,
at vit tilbóðu plastik og at serliga tann gula plastikdunnan
var ein av okkara størstu halgidómum.
Tankar um at skapa, ið verða blandaðir saman við eymari lívssøgu, við kreppum og flyting millum lond, um at støðast og ikki at støðast. Hesar kanska, at síggja til, simplu yrkingar, um m.a. fryst bløð, landslagið, samleikan, tíðina og minni í mun til landslag, siga nakað um tey innari landsløgini, ið vit bera við okkum og um eitt kanska komandi nýtt tilvit um okkara leiklut í heiminum í dag.


text:
Jul 16, 2017
Summarferia
Nú í mong ár hevur summarferian verið fyrst og fremst familja. Genturnar koma heim við manni og børnum. Nú eru summi av barnabørnunum vaksin.
Summarskúlin hjá Fridu S. hevur verið á skránni í 8 ár nú, og eg gleði meg hvørt ár – bæði til hann byrjar og til hann er liðugur.
Í ár havi eg ta stóru gleði , at Turið v. familju er flutt aftur til Føroya eftir eitt ár í Danmark. Ikki fyrr enn nú eg havi tey hjá mær aftur og hoyri tey hinumegin bróstið, fati eg, hvussu nógv eg havi saknað tey.
Í ár havi eg eisini ta stóru gleði, at Lisa er í Føroyum eitt longri tíðarskeið, hon arbeiðir á Hafnia og býr hjá mær, tað er so hugnaligt at hava hana.
Vit hava havt góðar traditionellar túrar á skránni, Gjógv og Sumba.
Skrivað hevur Bergljót klokkan 15:07
Subscribe to: Post Comments (Atom)


text:
So hvørt sum livialdurin er vaksin – og framhaldandandi fer at vaksa – samstundis sum føðitíttleikin er spakuliga minkandi, broytist fólkasamansetingin millum ung og gomul.
Henda gongdin fekk eitt rættiligt skump av tí stóru kreppuni í fyrru helvt í 1990-unum, tá hópflyting var av landinum, serliga av ungum einstaklingum og familjum.
Hetta sæst av myndini niðanfyri, har fólkið er býtt í tveir partar, kvinnur og menn yngri enn 40 ár og eldri enn 40 ár. Myndin vísir hvussu skeivleikin er øktur í tí rættiliga stutta tíðarskeiðnum frá 1985 til 2015.
Talið av teimum yvir 40 ár er vaksið javnt og samt, tilsamans fyri bæði kyn við 4.550 fólkum frá 1985 til 2015. Meðan talið av teimum yngri enn 40 ár er minkað við 7.900 fólkum í sama tíðarskeiði.
Myndin niðanfyri vísir tær stóru broytingarnar, sum eru hendar í ungu ættarliðunum av kvinnum og monnum 20-29 ár og 30-39 ár. Størsta og mest álvarsliga broytingin er í talinum av ungum kvinnum og monnum í 20-29 ára aldri.
At tað júst er í hesum unga aldursbólkinum, har fólk finna saman í parlag og byrja at seta børn í verðina, kann siga nakað um møguligar avleiðingar av skeivleikanum í kynsbýtinum.
Á myndunum er sjónligur munur á talinum av monnum og kvinnum. Tað er tó ikki nakað nýtt fyribrigdi, at tað lutfalsliga eru færri kvinnur enn menn. Tað byrjaði spakuliga aftan á seinna heimsbardaga, og heilt fram til aldarskiftið er ójavnin vaksin. Fyri alt fólkatalið eru tað nú um 1.620 fleiri menn enn kvinnur. Um vit bert taka tey við, sum eru yngri enn 70 ár, er munurin enn størri, tí tá eru um 2.100 fleiri menn enn kvinnur.
Á myndini niðanfyri er munurin millum talið av kvinnum samanborið við talið av monnum í øllum 10-ára aldursbólkum, frá teim yngstu 0 til 9 ár til tey elstu yvir 90 ár. Stabbarnir, ið ganga til vinstru, vísa hvussu stórt “undirskotið” er av kvinnum (t.v.s. hvussu nógv færri kvinnur enn menn eru í tí aldursbólkinum). Stabbarnir, ið ganga til høgru, vísa “yvirskot” av kvinnum (t.v.s. hvussu nógv fleiri kvinnur enn menn eru í tí aldursbólkinum). Myndin talar týðiliga, at í øllum aldursbólkum upp í 70-árini er sonevnt “undirskot” av kvinnum, og ikki fyrr enn frá útvið 80 ára aldri eru kvinnur í meiriluta.
Høvuðsorsøkin til henda skeivleikan í kynsbýtinum er flytingin millum Føroyar og útlond soleiðis, at í fráflytingini eru nøkulunda javnt býti, men í tilflytingini (ella afturflytingini) eru nakað færri kvinnur enn menn.
Ein minni partur av orsøkini til skeiva kynsbýti er, at av teimum 600-650 børnunum, sum eru fødd á hvørjum ári, eru nakað færri gentur enn drongir. Hetta lutfallið liggur árliga um 49% gentur og 51% drongir.
At fleiri kvinnur eru í teim elstu aldursbólkunum kemur av, at tær liva longri enn menn.
Kynsbýtið í Norðurlondum
Hvussu hetta kynsbýtið er í Norðurlondum, sæst á myndini niðanfyri. Hon vísir, hvussu nógvar kvinnur eru fyri hvørjar 100 menn í ymisku Norðurlondunum. Er talið 100, er býtið javnt.
Í Íslandi Noregi, Svøríki og Álandi eru so at siga javnt býti, men tað er yvirvág av kvinnum í Danmark og Finnlandi, men “undirskot” av kvinnum í Føroyum og Grønlandi.
Her sæst hvussu nógvar kvinnur eru fyri hvørjar 100 menn í ymisku Norðurlondunum. Er talið 100, er býtið javnt.
Í Íslandi Noregi, Svøríki og Álandi eru so at siga javnt býti, men tað er yvirvág av kvinnum í Danmark og Finnlandi, men “undirskot” av kvinnum í Føroyum og Grønlandi.
Føroyska fólkapyramidan 1901, 1950, 1989 og 2015
Ein vanligur háttur at lýsa, hvussu fólkasamansetingin er í mun til aldur og kyn, er við sonevndari fólkapyramidu. Ein fólkapyramida kann vera gjørd við veruligu fólkatølunum. Oftast verður hon tó gjørd við %-tølum, so hon vísir %-vísa býtið av fólkinum eftir aldri og kyni. Tá ber til beinleiðis at samanlíkna fólkasamansetingina í Føroyum í 1901 við 2015, hóast fólkatalið nú er meir enn tað trýdupulta – ella samanbera fólkasamanseting í londum, ið eru sera ymisk til støddar, sum t.d. Føroyar við Danmark, har fólkatalið er 116 ferðir størri.
Føroyar 1901: Tá høvdu vit eitt býti millum kyn og aldursbólkar, sum sæst í hesi fólkapyramidu við fyrimyndarlíknandi skapi. Hon er eitt úrslit av einum stórum áhaldandi fólkavøkstri upp gjøgnum alla 19. øld, við støðugt hækkandi føðitíttleika og fallandi deyðstíttleika. Ongin ávirkan er frá nakrari flyting millum Føroyar og útlond. Tí hevur fólkapyramidan eitt regluligt skap við breiðum botni, sum smalkar skjótt uppeftir.
Føroyar 1950: Alla fyrru helvt av 20. øld var stórur fólkavøkstur, tann størsti nakrantíð í Føroya søgu. Frá 1901 til 1950 vaks fólkatalið úr 15.230 til 31.781, tvs. meir enn tað dupulta. Hetta sæst aftur í fólkapyramiduni, sum er vaksin javnt í breiddini uppeftir. Serliga stórur vøkstur sæst í yngsta aldursbólkinum, og kemst hetta av at føðitíttleikin var serliga stórur í krígsárunum fyrru helvt í 1940-unum og nøkur ár eftir tað.
Føroyar 1989: Vøksturin í fólkatalinum heldur fram seinni helvt av 20. øld, tó ikki við somu ferð. Gongdin hetta tíðarskeiðið er nógv merkt av stórum sveiggjum frá kreppu og vinnuloysi í 50-árunum við rættiliga stórari fráflyting, til endurreisn í 60-árunum. Í 1970- og 80-árunum fer stór menning fram á øllum økjum, vinnuliga, búskaparliga, og føroyska vælferðarsamfelagið verður til í hesum tíðarskeiði.
Samfelagsliga framgongdin í 70- og 80-árunum sæst aftur í fólkapyramiduni, har bulurin nú er vælvaksin og trivaligur.
Men samstundis sæst nú fyri fyrstu fer, at tann yngsti aldursbólkurin 0-9 ár er minkaður og er enntá minni enn báðir teir eldru omanfyri. Hetta er ávirkanin av nýggju gongdini frá síðst í 60-árunum við minkandi føðitíttleika, m.a. tí betri møguleikar eru fyri fyribyrging, kvinnur koma í nógv størri mun enn áður út á arbeiðsmarknaðin, og familjumynstur broytast.
Føroyar 2015: Føroyar vóru í svárari kreppu undir búskaparliga skrædlinum árini 1989 – 95. Stórir partar av vinnulívinum fóru á heysin og arbeiðsloysið vaks upp í methæddir, onkur ár upp um 20%. Nógv mistu ikki bara arbeiðið men eisini hús og heim. Hetta førdi til eina sanna hópfráflyting av landinum. Hesi árini frá 1989 til 1995 er nettoflytingin av landinum heili 7.200 fólk, ungfólk, barnafamiljur og fólk í bestu árum. Burðaravlopið hesi árini bøtir nakað um hetta ógvisliga tapið, men kortini minkar fólkatalið tilsamans við 4.200 fólkum.
Eftir kreppuna vendu nøkur heimaftur, men nettotilflytingin, sum vardi árini 1996-2003 bleiv bara 2.580, samanborið við tey 7.200 sum fluttu av landinum árini frammanundan. Út við tveir triðingar av teimum, sum fóru, komu sostatt ikki heimaftur.
Um vit samanbera fólkapyramidurnar fyri 1989 og 2015 (sí omanfyri), er munurin sera sjónskur:
- í 1989 er hon tjúkk og breið í aldursbólkunum yngri enn 40 ár, og so smalkandi uppeftir,
- mótvegis 2015, har pyramidan er nógv tjúknað hjá teimum eldri enn 40 ár – og ógvisliga klænkað hjá teimum yngri enn 40 ár – og enntá blivin smalast júst í teim ungu aldursbólkunum, 20-29 ár, ið hava størstan týdning fyri framtíðar gongdina í fólkatalinum.
Samanberandi fólkapyramidur fyri Føroyar, Danmark, Ísland og Grønland
Ein háttur at lýsa fólkasamansetingini í Føroyum, samanborið við støðuni hjá okkara grannum í Danmark, Íslandi og Grønlandi, er at samanbera fólkapyramidurnar fyri hesi londini. At tað er stórur munur sæst beinanvegin.
Taka vit tann ovasta partin, tvs. aldursbólkarnar frá 40 árum og uppeftir, so hava bæði føroyska, danska og íslendska pyramidan eitt regluligt og javnt skapi, minkandi javnt uppeftir fyri bæði kyn. Grønlandska pyramidan líkist heilt frá, við stórum lopi frá 50-ára til 60-ára aldur – og so eru parturin av gomlum frá 80 árum og eldri ógviliga lítil, samanborið við hini londini.
Í botninum, tvs. fyri teir yngstu aldursbólkarnar undir 20 ár, er tað serliga Danmark, ið víkir frá, við at hesi yngstu eru munandi minni partur av fólkatalinum har enn í hinum londunum. Hetta kemur av, at føðitíttleikin í Danmark er nógv minni enn í Føroyum, Íslandi og Grønlandi.
Týdningarmiklasti og størsti munurin millum londini er í teim ungu ættarliðunum millum 20 og 40 ár. Her stendur best til í Íslandi og ringast til í Føroyum. Í høvuðsheitum kemur hetta av stóru árligu fráflytingini, sum hevur verið úr Føroyum av ungum fólki. Hetta er álvarsligt, tí hesi ættarliðini eru avgerandi fyri at tryggja framtíðar grundarlagið fyri landið.
Síðstu tvey árini hevur tó ein vend verið í flytingini millum Føroyar og útlond, har ein nettofráflyting er vend til eina nettotilflyting. Hvønn týdning hetta kann fáa fyri føroysku fólkasamansetingina ber ikki til at siga, tí vit ikki vita, um hetta er ein varandi vend í flytimynstrinum.


text:
Bót til Bata hjá Krabbameinsfelagið selur armprýði, ið Turið Mohr, sniðgevi hevur tilevnað
ì oktobermánað er møguleiki at ogna sær hetta vakra armprýðið. Armringurin er úr silvuri og sloyfan er forgylt við 24 karat gulli og kostar einans 200
Bót til Bata hjá Krabbameinsfelagnum skipar fyri ymiskum tiltøkum í oktober mánaða
Oktober er bróstkrabbamánaðu, t.v.s. serligt fokus verður sett á krabbamein í brósti hendan mánaðan. Fyrsta tiltakið hjá Krabbameinsfelagnum er í samt
Nú byrjar fimleikurin aftur, fyri tey, sum eru ella hava verið í viðgerð fyri krabbamein og familjur teirra.
Fimleikurin, sum Krabbameinsfelagið hevur saman við Fimleikafelagnum Ljósinum, byrjar aftur mánadagin 8. september. Vant verður soleiðis:
Vit í Krabbameinsfelagnum eru takksom
Vit í Krabbameinsfelagnum eru takksom fyri, at Kartin Hansen, landsstýrismaður í heilsumálum, hevur lurtað eftir Krabbameinsfelagnum.
Vit í Krabbameinsfelagnum eru takksom
Vit í Krabbameinsfelagnum eru takksom fyri, at Kartin Hansen, landsstýrismaður í heilsumálum, hevur lurtað eftir Krabbameinsfelagnum. Fyri tað fyrsta
Tordis Kristiansdóttir heldur fyrilestur á Fólkafundinum.
Krabbameinsfelagið verður við á Fólkafundinum, sum verður í Ítróttarhøllini í Runavík 19. og 20. september. Leygardagin 20. september kl. 14. 30, fer
Tordis Kristiansdóttir heldur fyrilestur á Fólkafundinum.
Krabbameinsfelagið verður við á Fólkafundinum, sum verður í Ítróttarhøllini í Runavík 19. og 20. september. Leygardagin 20. september kl. 14. 30, fer
Innbjóðing til fund hjá sjálvhjálparbólkinum fyri menn ið hava, ella hava havt, prostata krabba
Fundurin verður mikukvøldið 24. september 2014 frá kl. 19.00 til 21.00 í hølunum hjá Krabbameinsfelagnum úti á Grønlandsvegi 58. Skráin fyri kvø
Stórfingin gáva handa Krabbameinsfelagnum frá “Team Rynkeby-Føroyar 2014”
Á hugnaligari samkomu í Öström í gjár var peningagáva á 970.000 krónur handað Krabbameinsfelagnum.
Kekkurin verður handaður á samkomu í Fabrikkini hjá Öström
Hósdagin kl. 16 verður samkoma í Fabrikkini hjá Öström, har Team Rynkeby Føroyar liðið 2014 takkar fyri seg, og handar Krabbameinsfelagnum peningin, s
Ársfrágreiðing frá NCU, Nordisk Cancer Union
Nordic Cancer Union hevur latið úr hondum ársfrágreiðing sína fyri 2013. Í løtuni hevur Føroyar formansskapin í NCU.
Endurnýtsluhandil stuðlar Krabbameinsfelagnum
Í endurnýtsluhandilinum á Kjallnesi 3 í Kollafirði, sum Joan Lindenskov hevur og rekur, finnur tú mangt og hvat, alt frá góðum klædnapløggum til kopp
Súkkla við Team Rynkeby Føroyar líka til París, fyri at stuðla børnum við krabbameini og familjum teirra
Í nátt legði Norrøna frá landi við Team Rynkeby Føroyar súkkluliðnum. Í millum súkklarirnar var løgmaður Kaj Leo Holm Johannesen, sum er verji hjá K
Team Rynkeby Føroyar súkklarnir, leggja frá landi 3. juli
Ísamband við at Team Rynkeby Føroyar fer úr Føroyum hóskvøldið 3. juli við Norrønu, verður móttøka á Krabbameinsfelagnum kl. 17. 15 sama dag, har øll
NCU veitir stuðul til gransking á krabbameinsøkinum
Norðurlendski krabbameinsfelagsskapurin NCU tekur nú ímóti umsóknum til stuðul til granskingarverkætlanir. Norðurlendski krabbameinsfelagsskapurin
Altjóða Roykifríur dagur
Ísamband við Altjóða roykfrían dag, sum var 31.mai, hevði Krabbameinsfelagið bás á Torginum í SMS, saman við Fólkaheilsuráðnum, Apotekinum og Hjartaf
NCU aðalfundur í Keypmannahavn
Nordic Cancer Union hevði aðalfund á Norðuratlantsbryggjuni í Keypmannahavn tann 26. mai 2014. Fundurin gekk væl. Eitt punkt á skránni var nýggj NCU
Beinta og Hervør á KIU landsfundi, vegna Krabbameinsfelagið
25. til 27. apríl vóru Beinta og Hervør, sum eru limir í Undirlívsbólkinum hjá Krabbameinsfelagnum, við á landsfundi hjá KIU, sum stendur fyri "Kræft
Hugnaløta fyri kvinnum, sum hava ella hava havt undirlívskrabbamein.
Undirlívsbólkurin hjá Krabbameinsfelagnum bjóðar øllum kvinnum, sum hava ella hava havt krabbamein í Undirlívi, til eina hugnaløtu . Hugnaløtan verður
Innbjóðing til fund hjá sjálvhjálparbólkinum fyri "menn ið hava, ella hava havt, prostatakrabba"
Fundurin verður mikukvøldið 21. mai 2014 frá kl. 19.00 til 21.00 í hølunum hjá Krabbameinsfelagnum úti á Grønlandsvegi 58.


text:
- Tíðindi, mentan og ítróttur
Oljufeløg eiga at fáa atgongd til akfarsskrá
Oljufeløgini eiga eisini at fáa atgongd til upplýsingar í skránni hjá Akstovuni.
Tað heldur Handilsvinnufelagið, sum hevur sent Samferðslumálaráðnum hoyringarsvar í sambandi við uppskotið um broyting av løtingslóg um fersðlu, sum var til fyrstu viðgerð í tinginum fríggjadagin,.
Sambært lógaruppskotinum skulu almennir stovnar við eftirlitsmyndugleika hava atgongd til akfarsskránna, umframt stovnar og almen partafeløg, sum krevja inn gjald fyri nýtslu av almennum øki.
Handilsvinnufelagið undrast á, at man gevur almennum partafeløgunum atgongd til akfarsskránna, samstundis sum ávísar privatar fyritøkur fáa atgongd til upplýsingarnar.
Tunnilsfelagið og Vága Floghavn hava í dag atgongd til akfarsskránna, og eitt endamál við lógaruppskotinum er at gera eina yvirskipaða reglu um atgongd til skránna, heldur enn einstakar lógir viðvíkjandi feløgum, sum eitt nú Vága Flogghavn.
Vága Floghavn hevur við løgtingslóg fingið atgongd til akfarsskránna, so floghavnin kann senda rokning til eigarar av bilum, sum parkera á økinum við flovøllin á einn smidligari hátt.
Handilsvinnufelagið sigur seg undrast á hesa mannagongd, har at man tekur nakrar privatar fyritøkur úr rúgvini og loyvir teimum atgongd til akfarsskránna og ikki øðrum.
Eitt nú hava oljufeløgini tørv á hesum upplýsingum úr akfarsskránni, tá fólk gloyma at gjalda fyri olju og bezin á støðunum kring landið, og spurningurin er, um Samferðslumálaráðið kann vísa á, at Vága Floghavn og Tunnilsfelagið hava betur og tryggari fyrisitingarligar mannagongdir enn oljufeløgini, stendir millum annað í hoyringarskrivinum hjá Handilsvinnufelagnum.
Felagið vil hava, at atgongdin til akfarsskránna verður galdandi fyri allar fyritøkur, ella at ein grein verður sett inn, har tað verður ásett at oljufeløgini fáa atgongd til akfarsskránna í sambandi við gjaldskrav.
Felagið sigur seg ivast í, um tað fyrisitingarliga er í lagi, at landið gevur ávísum privatum fyritøkum og almennum paratafeløgum atgongd til akfarsskránna og ikki øðrum, og fregnast eftir júst hvørji krøv Dátueftirlitið setur fyri at beinleiðis atgongd kann fáast til akfarsskránna.


text:
23. Jul 2015
Tað var Torkil Veyhe, ið gjørdist fyrstur um málstrikuna í fyrstu etapuni av Volvo Kring Føroyar 2015. Teinurin, ið bleiv súkklaður byrjaði í Havnini - frá bilasøluni hjá Wenzel, ið er høvuðssponsorur til kappingina í ár.Leiðin gekk gjøgnum Kaldbakstunnilin, og norður gjøgnum Sundalagið, gjøgnum tunnilin...
22. Jul 2015
Volvo Kring Føroyar 2015 byrjar mikudagin 22. juli og endar sunnudagin 26. juli. Soleiðis ferðast vit (here you can see the timetable):Mikudagin 22. juli: Startur: Wenzel í Tórshavn.Kappingin byrjar kl. 15, men tú skal møta kl. 14.00. Competition will start at 15.00, but you have...
21. Jul 2015
Kunningarfundur um Volvo Kring Føroyar verður í Eysturskúlanum 21. juli kl. 20, og ikki sum fyrr lýst kl. 18.Vit gjøgnumganga allar ruturnar, harímillum KOM og føraratroyggjuna, sum í ár verður gul.Geyr Gilsteinsson verður dómari í elitubólkinum, og Jóhan Jacobsen hjá unglingum og motionistum.NB! Tað er...
18. Jul 2015
Volvo Kring Føroyar 2015 byrjar mikudagin 22. juli og endar sunnudagin 26. juli. Starttíðirnar verða hesar, og allir bólkar byrja samstundis:Mikudagin 22. juli kl. 15.00: Startur: Wenzel í TórshavnMál: Effostøðin í RunavíkHósdagin 23. juli kl. 14:Startur: Effostøðin í KlaksvíkMál: SornfelliFríggjadagin 24. juli kl. 15:Startur: Effostøðin...
30. Jun 2015
Oyggjaleikir eru á Jersey í hesum døgum. Sólin skínur oman og niðan frá morgni til myrkurs. Í dag, 30. juni, var Landavegsúkkling á skránni. Tað bleiv aftur til eitt pláss á sigurspallinum í dag. Hetta er annar kappingardagur, og Torkil hevur longu nú vunnið sær...
19. Jun 2015
Jú, í Danmark eru fjøll, ella bakkar, og jú tá ferðin er høg eru jýsku bakkarnir harðir at koma upp um, men ikki hjá Torkil Veyhe, ið gjørdist nummar tvey í UCI súkklukappingini GP Horsens Posten.Torkil koyrur á besta liði hjá Odder Cykel Klub, og...
19. Jun 2015
Hóskvøldið 18. juni skipaði TSF fyri einkultstarskapping. Teinurin, ið bleiv súkklaður, var frá Effostøðini í Kollfjarðadali til Áir og aftur. Hesin teinur er heilar 32 km langurBólkur 1 súkklaði teinin tvær ferðir og motiónsbólkurin eina ferð.Í motiónsbólkinum var tað Jan Hjaltalin, ið gjørdist vinnari, og...
15. Jun 2015
Enn ein flottur sigur til Boga Kristiansen, og aftur slapp hann at ganga deiligu skrittini til ovast á sigurspallin. Hetta gjørdist úrslitið eftir eina vælkoyrda kapping, og eftir hart slit. Aftur og aftur royndi Bogi at sleppa avstað. Tað eydnaðist, og tá góðir 30 km...


text:
Maersk Line situr nú tungt á Latínamerika
Eftir keypið av Hamburg Süd situr Maersk Line nú upp aftur tyngri á Latínamerika við einum samanløgdum kapasiteti upp á 33 pst., skrivar Alphaliner í seinastu vikufrágreiðing síni. Norður-suður ruturnar stóðu í 3. ársfjórðingi fyri 49 pst. av samlaðu flutningsnøgdini hjá Maersk Line.
Hamburg Süd hevur Suðuramerika sum sín týdningarmesta marknað, og 75 pst. av kapasiteti teirra snýr seg um flutning til og úr heimspartinum. Hetta merkir, at Maersk Line hevur útlit til at seta seg upp aftur tyngri á Norður-Suður ruturnar, skrivar Alphaliner.
Norður-Suður ruturnar stóðu fyri 49 pst. av samlaða flutninginum hjá Maersk upp á 5,26 mió. TEU í 3. ársfjórðingi 2017. Tá Hamburg Süd verður tikið við, fer hetta talið sambært Alphaliner at hækka til 55 pst. samanborið við 31 pst. á Eystur-Vestur rutunum og 14 pst. á intra-regionalu rutunum.
“Við hørðu kappingini á Eystur-Vestur rutunum og útlitunum til stóru nøgdina av nýggjum kapasiteti, sum kemur aftrat næstu tvey árini, kann skiftið hjá Maersk til Norður-Suður ruturnar, sum verður hildið at hava vaksandi vakstrarmøguleikar, vísa seg at vera rættiliga væl timað,” skrivar Splash.
Kelda: Splash


text:
LÍVIÐ SUM KRISTIN
Guds ríki – 100 ár og júst byrjað
Tey, ið fegin vilja vera borgarar í Guds ríki, eiga at læra so nógv sum gjørligt um Ríkið og tað, sum tað hevur avrikað. Hví tað? Tí tað fer ikki bara at styrkja teirra trúgv á, at Guds ríki ræður, men fer eisini at geva teimum hug at fortelja øðrum tey góðu tíðindini um Guds ríki. (Sálmur 45:2; 49:4) Meðan tú hyggur at filminum Guds ríki – 100 ár og júst byrjað, kanst tú royna at finna svarini til spurningarnar niðanfyri.
Hví hevði „Skabelsens Fotodrama“ so stóra ávirkan á fólk?
Hvussu brúktu tey útvarp til at røkka fólki við góðu tíðindunum?
Hvussu boðaðu tey annars tey góðu tíðindini, og hvussu gekst?
Hvussu er upplæringin í boðanini betrað gjøgnum árini?
Hvørja henta upplæring fingu næmingar á Gileadskúlanum?
Hvussu hava stevnur verið við til at upplæra fólkið hjá Jehova?
Hvat sannførir teg um, at Guds ríki stjórnar?
Hvussu vísa vit, at vit stuðla Guds ríki?


text:
Svenska tíðindakvinnan Kim Wall doyði umborð á kavbátinum hjá dananum Peter Madsen tann 11. august í ár. Madsen hevur tvíhildið um at Wall doyði av einum óhappi og at hann onki lógarbrot hevur framt. Hann vildi vera við, at Kim Wall doyði av at fáa eina tunga lúku í høvdið, og at hann síðani hevði "jarðað" hana í havinum.
Síðan tá eru tó alsamt fleiri prógv funnin uppá, at Kim Wall ikki doyði av at fáa eina lúku í høvdið. Fyrst var kroppur hennara funnin, síðani beinini og høvdið. Alt var sundurlimað, og á høvdinum vóru ongir skaðar ið kundu verið komnir fyri av einari tungari lúku.
Danska løgreglan hevur nú funnið eina sag á økinum, har tað er prógvað at Peter Madsen hevði siglt við kavbáti sínum, UC3 Nautilus. Hetta var í Køge víkini. Tað er væl møguligt, at sagin hevur verið nýtt til at sundurlima kroppin hjá Kim Wall.
Peter Madsen hevur, síðan bein og høvd hjá Kim Wall fóru funnin, púra noktað at svara spurningum hjá løgregluni.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Altjóða brekdagur 2017 var sunnudagin 3. desember hátíðarhildin í Løkshøll.
Altjóða yvirskipaða evnið, sum ST árliga ásetir, er í ár Broyting, ið førir til eitt meiri burðardygt og mótstøðuført samfelag fyri øll. Út frá hesum hevði MBF valt at kalla dagin fyri Inklusjón og lívsgóðska. Endamálið við degnum er jú at varpa ljós á rættindi teirra, ið bera brek, og verður hugsað um øll øki í samfelagnum. Harvið skal dagurin vera við til at økja um lívsgóðskuna og eisini almennu vitanina um, hvussu støðan er hjá fólki, ið bera brek.
Dagurin byrjaði við, at Tóra við Keldu, forkvinna, setti dagin.
Síðani fingu Sirið Stenberg, landsstýriskvinna í Heilsu- og innlendismálum, og Aksel V. Johannesen, løgmaður, orðið at hugleiða um inklusjón og lívsgóðsku frá einum politiskum sjónarhorni. Hesar hugleiðingar kunnu lesast her úti á heimasíðuni.
Rakul Ró og Steintór Rasmussen stóðu saman við Pætur við Keldu fyri tónleikinum, og sungu og spældu tey løg av nýggjari útgávu, sum hevur fingið heitið Sangskrínið.
Síðani var tíðin komin til at geva dananum Jacob Nossell orðið. Hann hevði fyrilestur við saman heiti um inklusjón og lívsgóðsku.
Jacob Nossell, sum hevur lisið journalistik, er fjølbroyttur sum persónur og hevur verið virkin á fleiri ymiskum pallum, og er kendur í Danmark fyri at tosa opið og erliga um lív sítt við spastiskum lammilsi, ið vanliga verður kallað CP fyri cerebral parese. Hetta ger hann serliga við ymiskum fyrilestrum, stuttfilmum og leikum.
Hetta vísti hann eisini í Løkshøll sunnudagin. Ein góður, øðrvísi, hugvekjandi, persónligur, eitt sindur provokerandi og stuttligur fyrilestur, har tey, sum vóru komin til tiltakið, óivað fingu okkurt at hugsa um.
Altjóða brekdagurin endaði við, at Ása Olsen, aðalskrivari, tók saman um og takkaði fyri.
MBF ynskir at takka øllum, sum tóku lut og gjørdu altjóða brekdag 2017 gjørligan.


text:
Nýggjur landsleiðari
Sunnudagin 25. september 2016 verður nýggjur landsleiðari fyri Frelsunarherin í Noreg, Íslandi og Føroyum innsettur í starvið.
Møtið verður víst í salinum kl. 10.
les meira...
Vælkomst møtið fyri nýggja landsleiðaranum, William Cochrane, kommandøri, verður hildið í templinum í Oslo sunnudagin 25. september 2016 kl. 10.
Innsetanin verður framd av heimsleiðaranum André Cox, generali og kommandør Silvia Cox. Eisini luttaka Jan Peder og Birgit Fosen, oberstar og hornorkestrið og sangbrigadan í Templinum.
Møtið verður víst í salinum hjá Frelsunarherinum í Tórshavn og tí verður halgunarmøtið flutt fram til kl. 10.
Øll eru hjartaliga vælkomin.
Leinkja til sendingina http://www.frelsesarmeen.no/fa-tv/


text:
Hallur av Rana 02.01.2018 (13:15)
Breyt armin í arbeiðsóhappi
Eitt starvsfólk hjá Bakkafrost bleiv í farnu viku flutt til Danmarkar, eftir at armurin hjá honum bleiv fastur í eini maskinu í nýggja virkinum hjá alirisanum. Tað segði Kringvarpið í tíðindunum í dag.
Sambært Kringvarpinum, so var tað tá eitt transportband skuldi leggjast á aftur eina maskinu, at armurin hjá einum starvsfólki bleiv fast í maskinuna. Maskina bleiv alt fyri eitt steðgað, men skaðin var so stórur, at viðkomandi bleiv fluttur á sjúkrahúsið. Dagin eftir bleiv hann flogin til Danmarkar, har hann bleiv lagdur undir skurð.
Leivur Persson, stjóri í Arbeiðseftirlitinum, upplýsir fyri Kringvarpinum, at Arbeiðseftirlitið kannar í løtuni málið, og at ein niðurstøða væntandi verður klár um tvær vikur.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Nýggjastu tíðindini
Melda til tíðindabræv
Tíðindi - 7. mars 2013
Í kappingarreglunum fyri yngru deildirnar eru smávegis broytingar framdar, og koma hesar í gildi frá og við kappingarárinum 2013
Í høvuðsheitum eru hesar broytingar framdar:
- Nú er undantaksregla til aldursmark sett inn í §2.
- Seinasti dagur hjá leikarum í yngru deildunum at skifta felag, er broytt frá 10. august til 31. august í kappingarárinum.
- Serreglan viðvíkjandi gulu kortunum í Dreingir U18 er strikað. Tað vil siga, at skipanin við gulum kortum í Dreingir U18, er eins og ásett í Kappingarreglum fyri fótbólt..
Omanfyri nevndu broytingar vórðu samtyktar í Kappingarnevndini hjá Fótbóltssambandi Føroya 5. mars 2013, og koma hesir broytingar í gildi beinanvegin.


text:
Í frágreiðingini verður víst á, at samlaði laksahavbúnaðurin framleiðir á hvørjum ári 14,8 milliardir máltíðir av laksi við einans at brúka 0,00008 % av samlaða havøkinum í heiminum. Eisini uppiheldur laksahavbúnaður 121.000 størv runt um í heiminum, oftast í bygdasamfeløgum, sum liva tætt við havið.
Í sambandi við at frágreiðingin varð løgd fram, nýtti forsetin í ISFA høvið at vísa á, at laksahavbúnaður er ein tann mest effektivi hátturin at framleiða proteinir av høgari góðsku. Har sum landbúnaðurin nýtir uml. 10 kg av fóðri til at framleiða eitt kg av oksakjøti, nýtir laksahavbúnaðurin bert eitt gott kg av fóðri til at framleiða eitt kg av laksi. Eisini vísti hann á, at havbúnaðurin er ein av lyklunum til at loysa avbjóðingina við at framleiða nóg mikið av góðskumati til at føða tað vaksandi talið av íbúgvum í heiminum.
Frágreiðingin hjá ISFA kann lesast her
ISFA er altjóða felagsskapur, sum arbeiðir fyri samstarvi millum laksaframleiðandi londini fyri at loysa tær felags avbjóðingar, sum laksahavbúnaðurin hevur. Føroyska havbúnaðarfelagið er limur í ISFA.


text:
Við Bústaðarbók um føroysk viðurskifti og bústaðarkvøldum kring landið setir Betri fokus á bygging og umbygging av privatum bústøðum.
Á forvitnisligari bókaframløgu í Smæruni hósdagin legði Eyðun Eliasen, arkitektur, fram snotuliga og forvitnisliga bók, sum hann hevur latið latið úr hondum í samstarvi við Betri. Bústaðarbókin er tann fyrsta av sínum slag við góðum ráðum um bygging og umbygging í Føroyum.
“Okkara kjarnukundar eru bústaðarkundarnir, og við hesum átakinum seta vit enn mera fokus á heimini hjá føroysku familjunum. Vit eru sannførd um, at bústaðarbókin bæði verður kelda til íblástur og harafturat eitt virðismikið amboð hjá teimum, sum umhugsa at byggja síni egnu hús, ella sum ætla sær undir at byggja um”, sigur Øssur Skeel Nolsøe, privatkundastjóri í Betri Banka.
Bústaðarkvøld kring landið
Somuleiðis fer Betri enn einaferð undir eina røð av bústaðarkvøldum kring landið, har høvi verður at koma inn og fáa góð ráð frá arkitektinum, um hvussu tú tryggjar tær, at bústaðurin verður bygdur í tráð við veður, vind og føroysk viðurskifti annars. Eisini kemur Eyðun Eliasen inn á ymiskar orkuloysnir til bústaðin.
Fyrilestrarnir hjá Eyðuni Eliasen, arkitekti, taka hesa ferð støði í spildurnýggju bústaðarbókini, sum Eyðun hevur gjørt í samstarvi við Betri og sum verður latin luttakararnum á bústaðarkvøldunum.
Fyrsta bústaðarkvøldið verður í Vestmanna 25. oktober, og røðin við bústaðarkvøldum endar í Klaksvik 9. november. Til ber at tekna seg til bústaðarkvøld í sínum øki á heimasíðuni www.betri.fo.
Yvirlit yvir bústaðarkvøldini:
25.oktober – Vestmanna – Miðhøllini í Vestmanna skúla
26.oktober – Tórshavn - høvuðssætið hjá Betri, Yviri við Strond 2
30.oktober – Strendur - Stranda skúla
31.oktober – Miðvágur – Deildin hjá Betri
2.november – Kollafjørður – Caféin við Sjógv
7.november – Tvøroyri – Skúlin í Trongisvági
8.november – Saltangará – Deildin hjá Betri
9.november – Klaksvík – Deildin hjá Betri


text:
Til evnið fólkatalsfrøði hoyra nógv orð og hugtøk. Leita vit í orðabókini síggja vit, at enska orðið fyri fólkatalsfrøði er demography. Her eru nøkur viðkomandi orð um fólkatalsfrøði tikin úr bókini ”Javnstøða” (Nám 2015). Orðini og orðafrágreiðingarnar eru sett inn eftir bókstavaraðnum:
Burðaravlop
Munurin millum tal av føddum og tal av deyðum. Verður eisini kallað natúrligur fólkavøkstur.
Búsetingarháttur
Hvussu fólk er búsett á bygd og í býum. Talan kann vera um meir og minni spjadda búseting á smáplássum og um miðsavnaða búseting á størri plássum.
Býargerð
Býargerð ella urbanisering er ein gongd, har ein veksandi partur av fólkinum flytur av bygd og í bý, og har fólkavøkstur er í verandi og nýggjum býarsamfeløgum. So hvørt kunnu býir eisini veksa saman í stórbýir.
Demografi
Demografi eru vísindini um, hvussu fólkatalið broytist, um burðarviðurskifti og deyða, um tilflyting og fráflyting, og um fólkasamansetingina eftir aldri og kyni. Demografi snýr seg eisini um, hvussu fólkið er staðsett í bygdum, býum og landspørtum. Harumframt fevnir demografiin um, hvussu fólk skipa seg í familjur og húski, umframt um vígslur og um skilnaðir.
Demografiska avbjóðingin
Tann gongdin vit síggja í flestu londum í Evropa og einstøkum øðrum londum, har lutfalsliga størri partar av íbúgvunum eru eldri fólk og pensjonistar í mun til partin av fólki, sum er í arbeiðsfjøldini ella í vinnuførum aldri. Hendan støðan leggur væntandi stórt trýst á almennu fíggingina av vælferðartænastum í komandi árum.
Deyðatíttleiki
Verður oftast roknaður sum tal av deyðum fyri hvørji 1.000 av fólkatalinum. Í ávísum førum sum t.d. í sambandi við livialdur verður deyðatíttleiki roknaður sum tal av deyðum í einum ávísum aldursbólki fyri hvørji 1.000 fólk í sama aldursbólki.
Familja
Tveir ella fleiri persónar í sama húski, ið eru knýtt at hvørjum øðrum við familjubondum, so sum hjún og samlivandi makar, við ella uttan børn, og støk foreldur við einum ella fleiri børnum.
Fátækraváði
Eftir altjóða leisti er markið fyri, nær ein er í fátækraváða, lýst sum 60% av miðinntøkuni í landinum. Miðinntøkan svarar til ta mittastu inntøkuna, sum er tann inntøkan, ið helvtin av landsins borgarum liggja omanfyri og hin helvtin niðanfyri.
Fólkapýramida
Líka so týdningarmikið sum sjálvt fólkatalið – ella enn týdningarmiklari - er samansetingin av fólkinum eftir aldri og kyni. Ein lættfatiligur máti at lýsa hetta er við eini fólkapýramidu. Tað er eitt dupult liggjandi stabbadiagram, vanliga menn vinstrumegin og kvinnur høgrumegin, og aldursbólkar (1-, 5- ella 10-ára aldursbólkar) uppeftir, við teimum yngstu niðast og teimum elstu ovast.
Tríggir høvuðsformar eru:
1 Veksandi, tá botnurin er tann breiðasti og síðani smalkast uppeftir.
2 Støðug, tá skapið fyri allar aldursbólkar er javnt upp móti teimum eldru.
3 Minkandi, tá botnurin er smalari enn tann ovari parturin av pýramiduni.
Serstakar orsøkir kunnu geva fólkapýramiduni heilt óvanligt skap, sum Føroyar á okkara døgum, tá stórur skurður er inn í pýramiduna hjá ungu aldursbólkunum í 20-árunum.
Føðitíttleiki
Verður oftast roknaður sum føðitalið fyri hvørji 1.000 av øllum fólkatalinum. Men tá verður ikki tikið atlit til, hvussu fólkasamansetingin er millum ung og gomul, ella millum kvinnur og menn. Hetta verður gjørt, tá føðitalið verður roknað fyri hvørjar 1.000 kvinnur í burðarførum aldri. Tað verður oftast lýst sum tal av børnum í miðal fyri hvørja kvinnu í burðarførum aldri.
Húski
Persónar, ið búgva í sama býli uttan mun til, um tey eru í familju ella ikki.
Livialdur
Livialdur – ella rættari: væntaður miðal livialdur - verður roknaður sum talið av árum, ein persónur í miðal kann væntast at liva, so sum deyðleikin er fyri fólk í øllum aldursbólkum tað árið, sum er grundarlag fyri uppgerðini. Vanligt er at uppgeva væntaðan livialdur fyri 0-ára gomul. Men livialdurin verður eisini roknaður fyri t.d. 15, 50 ella 65 ára gomul og nevnist tá oftast restlivitíð.
Natúrligur fólkavøkstur
Er tað sama sum burðaravlop, t.e. munurin millum fødd og deyð. Hetta er tað, sum fólkatalið hevði vaksið, tá ið til- og fráflyting ikki verður tald við.
Smábarnadeyði
Smábarnadeyðin verður roknaður fyri barnsins fyrsta liviár.
Vælferðarsamfelag
Samfelag, sum við lóggávu, stovnum og vælferðarskipanum veitir øllum sínum borgarum
*trygd fyri grundleggjandi livikorum so sum føði, klæði, býli og heilsubót,
*uppihaldstrygd við barnsburð, sjúku, vinnuloysi, aldurdómi og vantandi inntøku
*fría atgongd til skúla og útbúgving og høvi til mentunarliga menning
Norðurlendska vælferðarsamfelagið er serstakt, við tað at her eru allir borgarar fevndir av somu vælferðarrættindum á høgum støði, fíggjað á samhaldsfastan hátt, oftast yvir skattin.


text:
Glen Campbell fangaður á palli í Hammersmith og Hank Marvin í Viborg (Mynd: Birgir Kruse)
Ofta er bannað at taka myndir tá konsertir eru. Bert akkrediteraðir fotografar sleppa at taka myndir fyri ávís bløð, og bert tá konsertin byrjar. So skulu teir út.
Tí er freistandi hjá fjepparum at finna markið, og royna at taka myndir allíkavæl og serliga at finna framm til, hvussu nær tú kanst sleppa stjørnunum, uttan at verða blakaður út.
Einaferðina stóð eg bara fáar metrar frá Paul McCartney og sang kór til "Let it Be". Tað var stórt. Men einki kamera varð at goyma løtuna. Kendi meg sum tann, ið misti heimsins stórsta laks.
Men ráð eru fyri tí. Í Viborg latst eg tosa í fartelefon og gekk mær heilt upp til pallin. Nonsjalant setti eg telefonina á kantin og við honum sum undirlagi, tók eg myndina av Hank Marvin. Óbetalilig í mínum savni. Tað var meðan Shadows høvdu teirra "Farwell Tour". Telefonin var ein Sony Ericson S710 1,3 MP.
Í Hammersmith, London, nýtti eg eitt Panasonic Lumix DMC FX7 5MP at fanga Glen Campbell, sum eisini var á einum farvæltúri. Kanska sigur tað nakað um aldurin á teimum, ið íðka hesa ítrótt.
Í báðum førum varð eg rikin burtur við hóttan um at verða settur á dyr. Men filmin kundu tey so ikki krevja rullaðan út úr kameranum. Talgilda staðfestingin varð goymd á eini flís í cyberspace til ævigar tíðir. Ja, næstan...


text:
U17 Gentur: Mótasteypið er okkara
U17 Gentur29-08-2014 - Helgi Nielsen
U17 gentur, finalan um Mótasteypið: EB/Streymur/Skála - HB 1-1, 2-3 eftir brotsspørk
Hóast okkara vóru greitt omaná mestsum allan dystin, skuldi longd leiktíð og brotssparkskapping til, áðrenn vinnarin av Mótasteypinum varð funnin.
Okkara byrjaðu dystin væl betri, og longu í fyrsta minutti høvdu vit havt tvey horna. Hóast vit vóru betra liðið, høvdu vit trupult við at skapa opnar møguleikar. Í 15. minutti koma genturnar úr EBS/Skála á odda. Okkara missa bóltin á miðjuni, og so verður bólturin spældur út í vinstru síðu til Randi Fagradal, sum hegnisliga setir bóltin upp í handara málhorn til 1-0. Eitt flott mál, men ikki heilt í tráð við leikgongdina.
Tað gekk tó bara ein minuttur, so fingu vit møguleikan at javna. Okkara trýsta frammanfyri málinum hjá samansetta liðnum, og tá bólturin er á veg frá málinum, verður ein HBari krøktur og brotsspark. Tað setir dagsins leikari, Lív F. Arge, trygt í málið, og so var 1-1.
Tað sum eftir var av hálvleikinum høvdu bæði Milja og Lív fleiri góðar møguleikar. Vit sóu gott HB-spæl, men fingu ikki fleiri mál áðrenn hálvleik. Seinna hálvleik áttu vit allan, sum hann var, men tíverri fingu vit einki mál, og so mátti longd leiktíð til. Har kom heldur einki mál, men tá tíðin var um at vera úti, fáa genturnar úr EBS/Skála fríspark í góðari støðu. Til alla lukku fór frísparkið beint við síðuna av, og so var tíðin úti.
Neyðugt var tí við brotssparkskapping at avgera finaluna. Har skutu Lív, Rebekka og Milja mál í teimum fyrstu trimum skotunum, meðan Annika Dam í málinum bjargaði trimum teimum fyrstu skotunum hjá EBS/Skála. Tíverri dømdi dómarin umspark í fysta sparkinum, og í aðru atløgu bar til. Okkara 4. og 5. skot vórðu bjargaði, men tá síðsta skotið frá EBS/Skála fór á stongina og út, var greitt, at okkara høvdu vunnið finaluna um Mótasteypið.
Hjartaliga tillukku til leikarar, venjarar og okkum øll.
Koyr á, HB!
HAGTØLINI
U17 Gentur, steypafinalan fríggjadagin 29. august 2014 kl. 17:30 á Tórsvølli:
EB/Streymur/Skála - HB 1-1, 2-3 eftir brotsspørk
1-0 Randi Fagradal 15’
1-1 Lív F. Arge 16' (br)
Liðið: Annika Dam (m), Emma Stórá, Ninna Hansen, Milja R. Simonsen (L), Magna Tórðardóttir, Lea Hansen, Lív F. Arge, Sólrun Thomsen, Rebekka Benbakoura
Óbrúktir eykaleikarar: Sanna Olsen, Kristina Jakobsen og Poula Andreassen
Á beinkinum: Allan Dybczak, Ríkin N. Djurhuus, Óli Djurhuus, Julia Hendriksen, Maria R. Simonsen og Sunniva Willemose.
Dagsins leikari: Lív F. Arge
Gult kort: Milja R. Simonsen
Dómari: John Ray Mellemgaard (KÍ)
Hjálpardómarar: Kjartan Jacobsen (KÍ) og Áron Sofus Vest (KÍ)
4. dómari: ongin
Áskoðarar: uml. 110
Myndir: Rakul Hansen


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Møtirøð í Auluni í skúlanum 13. og 14. september
Tíðindaskriv:
Komandi vikuskifti vera áhugaverd møtir í Auluni í skúlanum í Vestmanna.
Tað eru teir somu, sum høvdu møtir í apríl mánaða í ár: Rógvi Joensen, Bogi Simonsen, Petur Mohr og Petur á Roykheyggji. Tað vera 2 møtir hesuferð, og byrjað verður leygarkvøldið 13 sept. kl 20:00 og hildið verður fram sunnukvøldið 14 sept. kl 18:00.
Áhugavert er sangkreftirnar. Kristina Bærnedsen og Asta Højgaard vera við á møtunum við sínum framúrskarandi røddum og sangkynstrið. Tær eru kendar frá festivalum og størri sangmøtum.
Talarnir hesi møtir vera Rógvi Joensen Klaksvík, Bogi Simonsen Klaksvík, Jákup Hansen Klaksvík og onnur úr vestmanna.
Hetta eru talarar, sum eru kendir runt um í landinum og sum eisini luttóku tá ið møtirøðin var fyrr í ár.
Fyrireikarnir vóna at síggja so nógvar Vestmenningar, og onnur, sum til ber.
Endamálið við møtunum er at boða gleðiboðskapin um Jesus Kristus, til ein tystan heim.
Eftir hvørt møtið verður ein kaffimunnur við onkrum afturvið og høvi verður til samtalur og forbøn.
Øll eru hjartaliga vælkomin til hesi møtir.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)